title: Nasir al-Din Tusi

text: Tusi havaitsi observatoriossaan, että taivaankappaleiden liikkeet eivät noudata tarkkaa ympyrää. Hän loi nimellä "Tusi-pari" tunnetun teoreeman, että kahden sisäkkäisen pallon pyörimisliike voi tuottaa lineaariselta vaikuttavaa liikettä. Sillä voitiin selittää planeettajärjestelmässä havaitut ilmiöt. Tusin luoma koulukunta pysyi silti Aristoteleen esittämässä maakeskisessä näkemyksessä, mutta koulukunnan matemaattiset laskelmat kehitettiin uudenaikaisiksi.


title: Nasir al-Din Tusi

text: Tusi esitti myös alkeellisia ajatuksia evoluutiosta 600 vuotta ennen Charles Darwinia.


title: Nasir al-Din Tusi

text: Nasir al-Din Tusi kuoli Bagdadissa 25. kesäkuuta 1274 muutettuaan sinne vain muutamaa kuukautta aikaisemmin.


title: Mekhi Phifer

text: Mekhi Phifer (s. 29. joulukuuta 1974 Harlem, New York) on yhdysvaltalainen näyttelijä. Hän näytteli Gregory Prattiä "Teho-osasto"-televisiosarjassa. Hän on voittanut "Celebrity Poker Showdownin" neljännen kauden. Phifer on näytellyt myös muun muassa elokuvissa "8 Mile", "Honey" ja "".


title: Mekhi Phifer

text: Phifer asuu Los Angelesissa, Kaliforniassa. Hänellä on poika entisen vaimonsa näyttelijä Malinda Williamsin kanssa.


title: Mamajevin kurgaani

text: Mamajevin kurgaani () on korkea kukkula Volgogradissa (entinen Stalingrad) Etelä-Venäjällä. Mamajevin kurgaani on entinen tataarien hautakumpu, ja sen nimi tulee tataaripäällikkö Mamaista. Nykyään kukkula tunnetaan lähinnä sen merkityksestä Stalingradin taistelun tapahtumissa ja valtavasta toisen maailmansodan muistomerkkien kompleksista. Merkittävin muistomerkki on kukkulan laelle pystytetty suunnaton Äiti synnyinmaa -patsas, joka on 87 metriä korkea.


title: Mamajevin kurgaani

text: Kun Friedrich Pauluksen johtama Saksan 6. armeija aloitti hyökkäyksensä Stalingradin keskustaan kesällä 1942, Mamajevin kurgaani oli yksi hyökkäyksen pääkohteista. Kukkulasta (joka sotilaskartoissa tunnetaan sen metrikorkeuden perusteella myös nimellä "kukkula 102,0") käytiin heti alussa rajuja taisteluja. Kukkulan hallinta oli taistelun kannalta tärkeää, sillä sen laelta pystyi hallitsemaan koko Stalingradin keskustaa. Saksalaisten lopulta vallattua kukkulan he käyttivät sitä sillanpäänä itse kaupungin valtaamiseen. Saksalaiset valtasivat kurgaanin kupeella sijaitsevan rautatieaseman 14. syyskuuta 1942.


title: Mamajevin kurgaani

text: Samana päivänä Aleksander Rodimtsevin komentama Neuvostoliiton 13. kaartin kivääridivisioona ylitti Volgan raskaassa tykistötulessa. 13. divisioonan joukot hyökkäsivät kurgaanille ja joutuivat veriseen taisteluun. 16. syyskuuta 1942 mennessä Rodimtsevin joukot valtasivat Mamajevin kurgaanin takaisin. Seurasi raskaita taisteluja, ja seuraavina päivinä lähes kaikki 13. divisioonan kurgaanille lähetetyt joukot oli tuhottu. Seuraavina päivinä saksalaiset tekivät vastahyökkäyksiä.


title: Mamajevin kurgaani

text: 27. syyskuuta 1942 saksalaiset hallitsivat jälleen Mamajevin kurgaania. Neuvostojoukot kuitenkin pitivät asemansa kukkulan rinteillä, ja 284. kivääridivisioonan vahvistettua neuvostojoukkojen puolustusta taistelut kurgaanilla pysähtyivät. Saksalaiset pysyivät kukkulalla asemissa 26. tammikuuta 1943 asti, jolloin Stalingradin piiritys oli käytännössä päättynyt.


title: Mamajevin kurgaani

text: Neuvostoliiton marsalkka ja Stalingradin taistelun sankari Vasili Tšuikov on haudattu Mamajevin kurgaaniin, samoin kuin tarkka-ampuja Vasili Zaitsev.


title: Shlomo Ben-Ami

text: Shlomo Ben-Ami (, 17. heinäkuuta 1943, Marokko) on israelilainen diplomaatti, poliitikko ja historioitsija, joka toimi Ehud Barakin hallituksen turvallisuus- ja ulkoministerinä sekä Israelin pääneuvottelijana Camp Davidissa.


title: Shlomo Ben-Ami

text: Ben-Ami opiskeli Tel Avivin ja Oxfordin yliopistoissa ja suoritti tohtorintutkinnon historiassa. Ben-Ami on toiminut Tel Avivin yliopiston historian laitoksen johtajana, Israelin Espanjan suurlähettiläänä ja julkaissut lukuisia kirjoja englanniksi, espanjaksi ja hepreaksi. Vuonna 1996 hänet valittiin Knessetiin ja vuonna 1999 kansallisen turvallisuuden ministeriksi. Elokuussa 2000 David Levyn erottua, Ehud Barak nimitti hänet myös ulkoministeriksi. Ben-Ami toimi näissä tehtävissä Barakin hallituksen kauden loppuun maaliskuuhun 2001 asti. Hän oli myös Israelin pääneuvottelija Camp Davidin neuvotteluissa.


title: Shlomo Ben-Ami

text: Toisen intifadan alettua Ben-Ami oli vastuussa sekä levottomuuksien tukahduttamisesta, että neuvotteluiden jatkamisesta palestiinalaisjohdon kanssa. The Nation-lehden mukaan Ben-Ami järjesti neuvotteluiden kariuduttua myös Israelin propagandakampanjan, jolla syy Camp Davidin neuvotteluiden epäonnistumisesta ja toisen intifadan syttymisestä pyritiin laittamaan yksinomaan Jasser Arafatin syyksi.


title: Lyijyhohde

text: Lyijyhohde eli galeniitti on yleinen lyijysulfidimineraali (kemiallinen kaava: PbS, lyijysulfidi). Se on jo antiikin roomalaisten ajoista lähtien ollut tärkeimpiä lyijymalmeja sen suuren lyijypitoisuuden, helpon jalostettavuuden ja esiintyvyyden ansiosta. Lyijyhohdetta löytyy kaikkialta maailmasta.


title: Lyijyhohde

text: Lyijyhohde on muodostunut magmalähteiden liuoksista niiden jäähtyessä.


title: Lyijyhohde

text: Lyijyhohde ja muut lyijymalmit ovat tärkeitä hopean lähteitä, koska ne sisältävät hivenaineena paljon hopeaa. Lyijyhohde saattaa myös sisältää sinkkiä, rautaa, kuparia, antimonia, vismuttia ja jopa kultaa hivenaineena. Seleeni voi korvata rikin. Satunnaisesti lyijyhohde esiintyy sinkkivälkkeen kanssa.


title: Lyijyhohde

text: Lyijyhohde esiintyy aggregaatteina (geol. termi) kalsiitin ja kvartsin kanssa, usein myös sinkkivälkkeen sekä kupari- ja rikkikiisun kanssa. Kupari kuitenkin helppo rikastaa louheesta.


title: Lyijyhohde

text: Vihannin sinkkikaivos oli yksi Suomen lyijyhohdelouhoksista.


title: Lyijyhohde

text: Lyijyhohteen tunnistaa siitä, että se lohkeaa kuutiopintoja myöten. Lyijyhohde ei ole magneettinen.


title: Lyijyhohde

text: Lyijyhohteen ensimmäisiä käyttökohteita oli kosmetiikka, jo muinaiset egyptiläiset käyttivät sitä kajaalina silmien rajaukseen. Sitä on käytetty väriaineissa myöhemminkin, mutta lyijyn myrkyllisyys on rajoittanut sen käyttöä kosmetiikassa.


title: Lyijyhohde

text: Lyijyhohdetta käytettiin myös kidekoneiden kiteen eli diodin osana, jossa lyijyhohteen ja ohuen metallikärjen rajapinta toimi schottky-diodin tapaan.


title: Galaliitti

text: Galaliitti eli kaseiinimuovi eli sarviliitti on selluloidin jälkeen varhaisin muovilaji. Sitä tehtiin maidon kaseiinista, ja se muistuttaa norsunluuta. Sitä on käytetty aluksi koruissa, koriste-esineissä sekä muun muassa pianon koskettimien ja lautapelinappuloiden valmistamiseen. Ensimmäinen galaliittitehdas perustettiin Saksan Hampuriin vuonna 1904.


title: Galaliitti

text: Suomessa galaliittia valmisti sarviliitin nimellä Sarvis Oy Tampereella. Yhtiö ja materiaalin kauppanimi saivat nimensä siitä, että aine muistutti värjäämättömänä aitoa sarveisainetta. Se oli helposti värjättävää ja kiillotettavaa ja pinnaltaan usein marmorikuvioisia. Päinvastoin kuin räjähdysherkkä selluloidimuovi, kaseiinimuovi paloi huonosti. Kosteutta se ei kuitenkaan kestänyt, joten se soveltui ennen kaikkea koriste-esineiden raaka-aineeksi.


title: Bandhagen

text: Bandhagen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu Enskede-Årsta-Vantörin kaupunginosa-alueeseen. Kaupunginosaa rajaavat Högdalenin, Sturebyn ja Örbyn kaupunginosat. Se muodostettiin vuonna 1952, ja siellä asuu nykyisin noin 5 200 ihmistä. Maa-alaltaan kaupunginosa on 0,82 neliökilometrin suuruinen.


title: Bandhagen

text: Kaupunginosassa sijaitsee Bandhagenin metroasema.


title: Fair Warning

text:
Fair Warning on hard rock -yhtye Van Halenin vuonna 1981 julkaistu neljäs albumi. Sen musiikki on tyyliltään Van Halenin muihin levyihin verrattuna raskassointista, ja sen takia ei ehkä menestynyt hyvin, vaan on Van Halenin toiseksi vähiten myynyt albumi. Albumilla ei ollut yhtään suurhittiä, mutta "Mean Street" ja "Unchained" ovat albumin tunnetuimpia kappaleita. Albumi on myynyt 2-kertaista platinaa eli yli 2 miljoonaa kappaletta Yhdysvalloissa.Billboard (Pohjois-Amerikka)
Billboard (Pohjois-Amerikka)


title: Yrjö Tähtelä

text: Yrjö Juhani Tähtelä (s. 9. maaliskuuta 1936 Helsinki) on suomalainen näyttelijä, ohjaaja ja toimittaja. Hän on esiintynyt Helsingissä eri teattereissa ja kuului myös Kellariteatteri Klitsun nuoriin näyttelijöihin 1950-luvulla, jolloin mukana oli myös Tähtelän kollega, Esko Salminen.


title: Yrjö Tähtelä

text: Tähtelä on esiintynyt myös useissa elokuvissa ja televisiosarjoissa. Hän on ohjannut useita näytelmiä sekä elokuvan "Topralli", jota pidetään klassikkoelokuvana. Vuonna 1966 ensi-iltansa saanut "Topralli" sai murska-arvostelut, mutta viime vuosina sitä on pyydetty elokuvafestivaaleille muun muassa Ouluun, Turkuun, Imatralle ja Joensuuhun. Nyttemmin kriitikkoarviot ovat ryhtyneet jopa ylistämään "Toprallia". Sitä on luonnehdittu muun muassa "Suomi-elokuvan kadonneena klassikkona" ja "ainoaksi suomalaiseksi anarkistiseksi komediaksi." Elokuva sai kesällä 2008 televisioensi-iltansa ja samana vuonna siitä julkaistiin myös dvd-painos.


title: Yrjö Tähtelä

text: Tähtelä on esiintynyt kymmenissä elokuvarooleissa muun muassa Maunu Kurkvaaran ja Eino Ruutsalon kokoillan- ja lyhytelokuvissa. Alun perin näyttelijäuransa alkuaikoina hän tuli tunnetuksi television sarjanäytelmässä "Naapurilähiö" ja myöhemmin televisiosarjassa Tavataan Karppisilla. Tähtelä esiintyi monissa Televisioteatterin näytelmissä. Tähtelä on esiintynyt myös muutamassa Spede-elokuvassa.


title: Yrjö Tähtelä

text: Myöhemmin Tähtelä toimi kolmen ja puolen vuoden ajan Kiinassa Yleisradion vapaana toimittajana. Tämän jälkeen hän jatkoi itsenäistä raportointiaan YLElle noin kahden vuoden ajan Vietnamista. Ensimmäisen Persianlahden sodan aikana Tähtelä raportoi usean vuoden ajan Kairosta Lähi-idän tapahtumista YLElle ja myöhemmin MTV:lle.


title: Vårberg

text: Vårberg on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu hallinnollisesti Skärholmenin kaupunginosa-alueeseen. Sitä rajaa Tukholman Skärholmenin kaupunginosa, Huddingen Vårbyn ja Estbröten kaupunginosat sekä Ekerön Kungshattin kaupunginosa. Vårberg on maa-alaltaan 1,94 neliökilometrin suuruinen, ja vesialaltaan 0,65 neliökilometrin suuruinen. Siellä asuu noin 9 600 ihmistä. Lisäksi siellä sijaitsee Tukholman korkein kohta, "Vikingaberget", joka yltää 77,24 metrin korkeuteen merenpinnasta. Lähettyvillä on kuitenkin myös keinotekoinen "Vårbergstoppen", jonka korkeus on 90 metriä.


title: Vårberg

text: Kaupunginosaa alettiin rakentaa 1960-luvulla. Aikaisemmin alueella oli etupäässä kesämökkejä. Vårbergin keskustassa ("Vårberg Centrum") sijaitsee pieni ostoskeskus ja tunnelbanan asema "Vårberg". Keskustassa sijaitsee myös kirpputori joka aikaisemmin sijaitsi Skärholmenin keskustassa.


title: Waterlines

text: Waterlines on Excalionin toinen studioalbumi, joka julkaistiin 2. maaliskuuta 2007.


title: Waterlines

text: Kaikki kappaleet säveltänyt Jarmo Myllyvirta ja sanoittanut Tero Vaaja, ellei toisin mainittu.


title: Primal Exhale

text: Primal Exhale on Excalionin ensimmäinen studioalbumi, joka julkaistiin 17. heinäkuuta 2005.


title: Primal Exhale

text: Kaikki kappaleet säveltänyt ja sanoittanut Jarmo Myllyvirta, ellei toisin mainittu.


title: Lemminkäinen (täsmennyssivu)

text: Lemminkäinen tarkoittaa seuraavia asioita:


title: Alessandro Farnese

text: Alessandro Farnese (1545–1592) oli Parman herttua vuosina 1586–1592, ja Espanjan Alankomaiden kuvernööri vuosina 1578–1592. Hän oli paavi Paavali III:n pojanpojanpoika, ja sukua monille muillekin Euroopan mahtimiehille. Espanjan Filip II oli Alessandron eno ja kasvatti tätä Espanjan hovissa serkkujensa seurana. Vartuttuaan Alessandro teki merkittävän uran Espanjan armeijan palveluksessa, ja Filip nimitti hänet Alankomaiden kuvernööriksi kahdeksankymmenvuotisen sodan aikana.


title: Alessandro Farnese

text: Vuonna 1586 isänsä kuoltua Alessandro nousi Parman herttuaksi. Hän pyysi virkavapaata enoltaan käydäkseen isänsä maalla, mutta Filip sanoi että Alessandroa tarvittiin Alankomaissa, missä Espanja kävi sotaa liki kaikkia naapureitaan vastaan vuorotellen. Niinpä Alessandro nimitti poikansa Ranuccion sijaishallitsijaksi Parmaan.


title: Alessandro Farnese

text: Farnese osallistui myös Lepanton taisteluun eurooppalaisissa joukoissa.


title: Hässelby villastad

text: Hässelby villastad on yksi Ruotsin pääkaupungin Tukholman kaupunginosista. Se sijaitsee Länsi-Tukholman (ruots. "Västerort") alueella aivan Tukholman läntisimmällä laidalla ja kuuluu Hässelby-Vällingbyn kaupunginosa-alueeseen. Sitä rajaavat Hässelby strandin, Hässelby gårdin, Vinstan ja Kälvestan kaupunginosat sekä Järfällan kunta. Lisäksi sillä on vesirajaa Ekerön kunnan kanssa. Hässelby villastad on Tukholman läntisin ja pinta-alaltaan suurin kaupunginosa. Vuonna 2005 siellä oli 17 136 asukasta.


title: Hässelby villastad

text: Hässelby villastad on myös entinen kauppala. Spångan maalaiskuntaan perustettiin vuonna 1913 Hässelby villastadin taajaväkinen yhdyskunta, joka erotettiin omaksi kauppalakseen vuonna 1926. Vuonna 1949 kauppala liitettiin Tukholman kaupunkiin, ja vuodesta 1971 lähtien se on ollut osa kaupunkia nykyään vastaavaa Tukholman kuntaa.


title: Lawrence Ferlinghetti

text: Lawrence Monsanto Ferlinghetti (s. 24. maaliskuuta 1919 Yonkers, New York) on yhdysvaltalainen runoilija ja beat-sukupolven edustaja.


title: Lawrence Ferlinghetti

text: Ferlinghettin isä kuoli ennen hänen syntymäänsä ja äiti joutui mielisairaalaan hänen ollessaan lapsi, minkä vuoksi hän vietti suuren osan lapsuudestaan sukulaisensa luona Ranskassa. Myöhemmin hän muutti Long Islandille New Yorkiin. Toisessa maailmansodassa hän palveli laivastossa. Ferlinghetti suoritti kandidaatin tutkinnon Pohjois-Carolinan yliopistossa ja valmistui maisteriksi Columbian yliopistosta. Vuonna 1951 hän väitteli Sorbonnessa.


title: Lawrence Ferlinghetti

text: Vuonna 1951 Ferlinghetti asettui San Franciscoon. Vuonna 1953 hän perusti City Lights -kirjakaupan ja -kustantamon. Vuonna 1956 City Lights julkaisi Allen Ginsbergin teoksen "Howl and Other Poems" ja joutui oikeuteen syytettynä säädyttömyydestä. Ferlinghetti ja Ginsberg kuitenkin voittivat jutun, mitä pidetään yhdysvaltalaisen sananvapauden kannalta merkittävänä ratkaisuna. Kustantamo julkaisi myös Jack Kerouacia, Gregory Corsoa, Denise Levertovia, William S. Burroughsia, William Carlos Williamsia ja ulkomaisia kirjailijoita.


title: Perun keskinen esikeraaminen kausi

text: Perun keskinen esikeraaminen kausi ajoittui noin vuosiin 6500/6000-3000 eaa. Perun intiaanikulttuurien historiassa. Suunnilleen näihin aikoihin tapahtui asutuksen paikalleen asettuminen, alpakan kesytys ja puuvillan viljelyn alku. Nanchocin löytöjen mukaan kasteluviljely alkoi vuorten rinteillä. Näihin aikoihin lienee rakennettu ensimmäiset pienet monumentaalirakennukset nanchociin. Muun muassa Chilen rannikon Chinchorron kulttuurissa tehtiin hautauksia ja muumiointeja.


title: Perun keskinen esikeraaminen kausi

text: Kauteen liittyy pitkään asuttu Pohjois-Perun Cajamarcan alueen Nanchoc Zaña-joen laaksossa, 500 m korkeudessa merenpinnasta Andien rinteillä. Nanchocissa on merkkejä varhaisesta kasteluviljelystä Andien vuorten juuren joen tulvasuistoista ajalta 3400, jopa 4700 radiohiilivuotta eaa. Tämän mukaan Andien kasteluviljely olisi kehittynyt sisämaan vuorilla eikä rannikon jokilaaksoissa niin kuin yleensä aiemmin on ajateltu.. Varhaisimmat täällä viljellyt kasvit olivat puuvilla ja ehkä rituaalisissa tarkoituksissa käytetty koka, joista kumpikin olivat ei-ravintokasveja. Ehkä paikalla on myös viljelty maniokkia ravinnoksi.


title: Perun keskinen esikeraaminen kausi

text: Nanchocista on löydetty myös ajalta 4000-2500 radiohiilivuotta eaa. kaksi pitkää, matalaa, rinnakkaista, 1,2-1,5 m korkeaa maakumpua, jotka on rakennettu vaiheittain, ja jotka ovat 32 - 35 m pitkiä. Kummut on toistuvasti rakennettu uudelleen, ja päällystetyt kivellä.


title: Perun keskinen esikeraaminen kausi

text: Niiden kolme sivua on päällystetty basaltilla ja kalkkikivellä. Näitä kahta kumpua kutsutaan nimellä Cemeterio de Nanchoc. Ne saattavat kertoa varhaisesta yhteiskunnan jakautumisesta kahteen luokkaan, ja olla varhainen seremoniakeskus, myöhempien U:n muotoisten suurten temppelien edeltäjä.


title: Perun keskinen esikeraaminen kausi

text: Paikalta löydetyt kotilot viittaavat kauppaan 75 km päässä olevan rannikon kanssa. Uskotaan niihin liittyvän kahteen ryhmään jakautuneeseen yhteisöön, jollaiset olivat myöhemmin tavallisia Etelä-Amerikassa. mutta mikään ei viitata siihen, että Nanchocissa olisi ollut yhteiskuntaluokkia. Tämä viittaa jonkinlaiseen joukkorakentamiseen. Tämä enteili myöhempiä Perun monumetteja.. Kumpujen rakentaminen on ajoitettu välille 5000-3500 eaa. tai 4500-3000 eaa. Nanchociin liittyi luiden rikkomista, käsittelyä luultavasti ihmissyöntiä.


title: Perun keskinen esikeraaminen kausi

text:
Zana-jokilaaksosta Chiclayon läheltä Pohjois-Parusta on löydetty kanavia, jotka ajoittuvat aikaan 4700-2500
eaa.La Paloman kylä on eräs parhaiten tutkituista varhaisista kivikautisista kylistä, jotka liittyvät kiinteän asutuksen syntyyn Perun rannikolla. Kylä perustettiin Perun rannikolle Chilca-joen laaksoon noin 5800 eaa., ja se kasvoi suurimpaan muutaman sadan asukkaan kokoonsa vuoteen 3000 eaa mennessä.


title: Perun keskinen esikeraaminen kausi

text: Se sijaitsee Chilca-joen laaksossa, joka on noin 70 km Limasta etelään ja ulottuu jopa 4000 metrin korkeuteen. Laaksosta on löydetty monia varhaisia Perun kivikautisia esikeraamisia maanviljelyn alkua valottavia paikkoja. Näitä ovat la Paloma, Chilca 1, Tres Ventanas ja Kiqche.


title: Perun keskinen esikeraaminen kausi

text: Erään toisen arvion mukaan La Paloman kalastajakylässä asuttiin vain osan vuodesta noin 6500 eaa. alkaen, kiinteämmin noin 5000 eaa.


title: Perun keskinen esikeraaminen kausi

text: La Palomassa oli soikeita kuoppataloja, kuolleiden taloja ja simpukankuoritunkioita. Kylässä ei liene ainakaan alussa asuttu ympäri vuoden, vaan La Paloman asukkaat vaeltelivat joinain vuodenaikoina muualla. Noin 4500 eaa kylään rakennettiin suurempia taloja.


title: Perun keskinen esikeraaminen kausi

text: Chilca-joen laaksossa oli myös Chilca 1:ksi nimitetty muinainen kylä.


title: Perun keskinen esikeraaminen kausi

text:
Casmajoen haaran Sechinjoen laaksossa sijaitseva Sechin Bajon monumentaalirakentaminen on ajoitettu aikaan noin 3600-3500 eaa. Casmajoen laaksossa asuttiin jo 6000 eaa, ja Sechin Bajossa jo 4500 eaa.
Sechin Bajon vanhin rakennelma on ajoitetu välille 3700-2900 eaa. Pikasta on löydetty muun muassa korotettu tasanne, allasmaine rakennelma ja friisi. Friisi esittää luultavasti ihmisuhrausta.


title: Perun keskinen esikeraaminen kausi

text: Fortaleza-jokilaakson Huaricanga on Norte Chicon kulttuurin varhaisin tunnettu keskus. Arkeologien mukaan se ajoittuu aikaan 3500 eaa. Paikalta on löydetty mm kaksi huancaa, serameoniakumpua. Paikalla tehtyjen tutkimusten mukaan maissin viljely oli merkittävä elinkeino.


title: Skandinaviska Enskilda Banken

text: Skandinaviska Enskilda Banken AB (lyh. SEB) on yksi suurimmista ruotsalaisista liikepankeista. Taseensa perusteella (345,34 mrd. USD) pankki luokiteltiin vuonna 2015 maailman 73:nneksi suurimmaksi julkisesti noteeratuksi pankiksi. SEB syntyi vuonna 1972, kun "Stockholms Enskilda Bank" (perustettu vuonna 1856) ja "Skandinaviska Banken" (perustettu vuonna 1864) yhdistyivät.


title: Skandinaviska Enskilda Banken

text: SEB tarjoaa laajan valikoiman pankkipalveluja Ruotsissa sekä kaikissa Baltian maissa. Muissa Pohjoismaissa ja Saksassa SEB keskittyy yritysten ja institutioiden pankkipalveluihin. Ainoana pohjoismaisena pankkina SEB:llä on konttori myös Ukrainassa.


title: Skandinaviska Enskilda Banken

text: Ruotsalainen Wallenberg-suku hallitsee yhtiötä Investor-yhtiönsä kautta noin 18 %:n äänimäärällä. Toimitusjohtajana on Johan Torgeby ja hallituksen puheenjohtajana Marcus Wallenberg. Yhtiössä on noin 15 000 työntekijää, joista puolet työskentelee Ruotsin ulkopuolella.


title: Skandinaviska Enskilda Banken

text: Nykyisen SEB-pankin historia alkaa vuodesta 1856, jolloin André Oscar Wallenberg perusti Stockholms Enskilda Bankin, joka oli Tukholman ensimmäinen yksityinen liikepankki. Stockholms Enskilda Bank sai kilpailijan vuonna 1864, kun tanskalaisliikemies Carl Fredrik Tietgen perusti yhdessä André Oscar Wallenbergin kanssa "Skandinaviska Kreditaktiebolagetin", josta kasvoi useiden yrityskauppojen myötä Ruotsin suurin liikepankki 1900-luvun alussa. Skandinaviska Kreditaktiebolaget kärsi suuria tappioita 1930-luvun laman seurauksena ja pankki joutui turvautumaan valtion lainoitukseen. Vuonna 1939 Skandinaviska Kreditaktiebolaget muutti nimensä Skandinaviska Bankeniksi.


title: Skandinaviska Enskilda Banken

text: Stockholms Enskilda Banken ja Skandinaviska Banken päättivät yhdistymisestä vuonna 1972, ja uusi pankki otti käyttöön nimen "S-E-Banken". Ruotsin talouden ylikuumentuminen 1980-luvun lopulla johti talouskriisiin 1990-luvun alussa, jolloin myös S-E-Banken joutui vaikeuksiin, mutta ei kuitenkaan joutunut turvautumaan valtion pankkitukeen. S-E-Banken muutti nimensä nykyiseen muotoonsa SEB:ksi vuonna 1998.


title: Skandinaviska Enskilda Banken

text: SEB suunnitteli yhdistymistä kilpailijansa FöreningsSparbankenin (myöh. Swedbank) kanssa vuonna 2001, mutta EU:n komissio esitti pankkien fuusiosuunnitelmaan niin suuria muutoksia, että ne päättivät luopua hankkeesta.


title: Skandinaviska Enskilda Banken

text: SEB laajentui kaikkiin kolmeen Baltian maahan vuonna 2000 ostamalla saksalaisen BfG Bankin itselleen. Vuodesta 2010 alkaen SEB on keskittynyt tarjoamaan laajan valikoiman pankkipalveluja Ruotsissa ja Baltiassa, minkä seurauksena se on myynyt vähittäispankkitoimintonsa Saksassa ja Ukrainassa.


title: Golden Voice

text: Golden Voice Oy oli vuonna 1989 perustettu suomalainen yhtiö, joka dubbasi lukuisia piirrossarjoja pääasiassa VHS-kaseteilla, mutta myös muutamassa televisiotuotannossa. Yhtiön entiset tilat olivat Vihdissä, mutta sen nykyiset toimitilat sijaitsevat Nummi-Pusulassa .


title: Golden Voice

text: Yhtiön tunnetuimpiin käännöstöihin lukeutuvat "Hopeanuoli", joka on julkaistu neljä kertaa eri levittäjien alla ("Octagon Invest" tuotemerkkinä "Screenet", "Backlund & Co." ja "Future Film") ja "Tiny Toons", jota esitettiin MTV3-kanavalla vuosina 1993–1996. Osa yhtiön näyttelijöistä on näytellyt myös Pekka Lehtosaaren, ja Pauli Virran ohjaamissa Disney-elokuvien ja -sarjojen jälkiäänitetyissä versiossa, kuten "Ankronikassa" ja "Nalle Puhin uusissa seikkailuissa", "Viidakkokirja", "Batman ja Pakkasherra" ja "" -elokuvissa, näytellyissä elokuvissa sekä teatteriesityksissä. Yhtiön yleisimmin käyttämän kokoonpanon (Pertti Nieminen, Erkki Murto, Päivi Sorsa ja Ulla Ollikainen) Nieminen kuoli elokuussa 2007 kesken teatteriesityksen Vihdin teatterissa 68-vuotiaana. Niemisen kuoltua yrityksen omistajuus ja toimiala vaihtuivat.


title: Golden Voice

text: Seuraavat näyttelijät olivat mukana suurimmassa osassa Golden Voicen käännöksistä. Osa näyttelijöistä on esiintynyt myös näytellyissä elokuvissa.


title: Battalion Wars 2

text: Battalion Wars 2 on "Battalion Wars" -pelin jatko-osa, joka julkaistiin Wiille. Peliä kehittää Kuju Entertainment, joka on vastuussa myös ensimmäisestä "Battlion Warsista". "Battalion Wars 2" julkistettiin ensimmäisen kerran Lepizig Games Convention -pelimessuilla lokakuussa 2006.


title: Battalion Wars 2

text: 200 vuotta sitten, Iron Legion, Lordi Ferrokin johtamana, oli melkein kokonaan valloittanut maailman. Hän oli koonnut kaikki joukkonsa hänen päätukikohtaansa, Iron Towerille, valmistautumaan viimeiseen hyökkäykseen. Kuitenkin keisarinna Qa-Len yritti käyttää tilaisuutta hyväkseen ja tuhota Iron Legionin lopullisesti, mutta hän epäonnistui useasti. Kun kaikki toivo olisi lopulla, hän lähetti pataljoonan, jolla oli satelliittiaseen laukaiseva sauva, syvälle Vanhaan Xylvaniaan. He kiirehtivät että Lordi Ferrok ei saisi vihiä juonesta, mutta epäonnistuivat siinä. Lordi Ferrok lähetti pommittajan tuhoamaan heidät, ja suurin osa kuoli. Yksi selviytyjä kuitenkin löysi sauvan jälkeenpäin, joka voimisti hänen aseensa ja loi suojan. Hän meni eteenpäin kohti Iron Toweria, tuhoten kaikki viholliset edessä. Myöhemmin hän löysi kolme muuta selviytyjää, ja he saavuttivat Iron Towerin. Sen huipulla he käynnistivät sauvan signaalin, joka laukaisi satelliittiaseen. Satelliittiase tuhosi Iron Towerin ja samalla kaikki Iron Legionin joukot, jotka oli kerätty sinne. Keisarinna Qa-Len jälkeenpäin heitti sauvan Tundran alueitten yhteen syvään rotkoon toivoen, ettei sitä käytettäisi pahaan tarkoitukseen.


title: Battalion Wars 2

text: Anglo-saarien komentaja Pierce ja eversti Windsor ovat saaneet vihiä, että Solar Empire kehittää tuhoisaa superasetta. Pierce ja Windsor lähettävät joukkoja hyökkäämään Solar Empiren reunaisille saarille sen pelossa, että superase laukaistaisiin heidän mailleen. Keisarinna Lei-Qo kuitenkin estää hyökkäyksen. Myöhemmin Anglo-saaren joukot hyökkäävät Bongo-saarelle. Amiraali A-Qira lähettä pienen pataljoonan saaren etäläiselle puolelle, josta se kulkee eteenpäin ja saavuttaa Western Frontierin varuskunnan. Siellä pataljoona pysäyttää tulevan hyökkäyksen ja valtaa takaisin sataman voittaen taistelun. Tämän jälkeen Anglo-saaren joukot hyökkäävät Imperial Palaceen, joka on Solar Empiren valtarakennus. Keisarinnan pataljoona kuitenkin saavuttaa palatsin ja pysäyttää kaikki hyökkäykset. Hävinneet Anglo-saaret eivät kuitenkaan luovuta ja asettavat kolme ohjussiiloa Ison Honshun vierelle, joiden tulisi tuhota Solar Empiren merivoimat. Amiraali A-Qira lähettää pataljoonan kutsumaan paikalle Recon-ajoneuvon, jonka olisi määrä löytää ammusekspertti, joka tuhoaisi kaikki kolme ohjussiiloa. Näin tapahtui, ja pataljoona kulkee eteenpäin kohti Anglo-saarien tukikohtaa ja valloittaa sen. Anglo-saaret vetäytyvät viimeiselle tukikohdallensa Solar Empiren mailla. Amiraali A-Qira saattaa merivoimillaan Western Frontierin joukot rannalle, josta he kulkevat eteenpäin. He kutsuvat Air Transportin, joka tuo Solar Empiren joukkoja saarelle. Yhdessä he valtaavat lentokentän, ajaen Anglo-saaret pois Solar Empirestä. Amiraali A-Qira lupaa koston tästä hyökkäyksestä, ja kutsuu marsalkka Novan mukaan kostoretkelle.


title: Battalion Wars 2

text: 30 vuotta sitten, kun tsaari Gorgi oli Tundran alueitten vallassa, Western Frontier oli Tundran alueitten hyökkäyksen kohteena. Western Frontierin joukkojen täytyi vetäytyä Linnoitus 51:een. Siellä he puolustivat tukikohtaansa ja valloittivat useita Tundran rakennuksia kunnes saavuttavat lentokentän. Pataljoona valloittaa senkin, ja ajaa Tundran joukot pois alueelta. Western Frontierin joukot etenivät ajaakseen Tundralaiset mailtaan. Siihen heidän täytyisi avata portti, johon generaattorit antoivat virtaa. Generaattorien tuhoamiseen taas tarvittiin ilmavoimia, mutta läheisellä joella oli Frigate-laivoja, jotka tuhoaisivat ilmavoimat mennen tullen. Western Frontier tuhosi laivat Artillery-ajoneuvoilla, joten Gunship-taisteluhelikopterit pääsivät tuhoamaan generaattorit. Kun generaattorit oli tuhottu, maajoukot pääsivät etenemään. Siellä tie haarautui kahteen haaraan. Toinen haara oli tukossa kivirykelmässä. Pataljoona tuhosi sen, ja haaran päässä oli Xylvanialaisten kaivuleiri. He vapauttivat panttivangit ja tuhosivat leirin. Sitten he palasivat ja menivät taas toisen haaran suuntaan ja valloittivat lentokentän. Tämän jälkeen he jatkoivat eteenpäin ja tuhosivat Tundran Air Transport-kuljetushelikopterit pakottaen Tundralaiset mailleen. Sitten Western Frontier aloitti hyökkäyksen Tundran rajatukikohtaan. Valloittaen useita rakennuksia he saivat enemmän joukkoja ja lopulta valloittivat tukikohdan ja ajoivat Tundralaiset mailtaan. Syy tundralaisten hyökkäykseen oli täsmälleen sama kuin Anglo-saarten hyökkäykseen Solar Empireen: tsaari Gorgi oli kuullut, että Western Frontier oli kehittämässä superasetta.(Tämä on tapahtunut ennen Anglo Islesin hyökkäystä)


title: Battalion Wars 2

text: Amiraali A-Qira ja marsalkka Nova ovat hyökänneet Anglo-saarien kimppuun. Komentaja Pierce kuitenkin taistelee takaisin valloittamalla lentokentän. Hän myös vapautti useita panttivankeja vahvistaen joukkojaan, kunnes pataljoona pääsee valloitetulle satamalle ja nappaa sen takaisin. Pian amiraali A-Qira yrittää valloittaa Merseychesterin kaupungin sataman. Kuitenkin merivoimiensa avulla eversti Windsor tuhoaa aikeet ja valloittaa Solar Empiren tukikohdan. Häviön syövereissä amiraali A-Qira vetäytyy väliaikaiseen tukikohtaan, mutta matkan varrella hän graffitoi kansallismuistomerkkiin, Windsor's Columniin. Raivoissaan tästä eversti Windsor lähettää pataljoonaan tuhoamaan viholliset alueelta, jotta puhdistuspartio pääsisi paikalle. Kun partio saapui pataljoonan mukana, valtava taistelualus ilmestyi mereltä. Se oli Dreadnought-taistelulaivan prototyyppi, ja graffitoiminen kansallismuistomerkkiin oli amiraali A-Qiran ansa, jotta eversti Windsorin joukot saapuisivat sen tähtäimeen. Ensimmäisenä se alkoi pommittaa Windsor's Columnia, mutta pommittajat tuhosivat Dreadnoughtin ennen kuin se olisi tuhonnut Windsor's Columnin. Eipä aikaakaan, kunnes amiraali A-Qira oli taas Anglo-saarien kimpussa. Tällä kertaa hän hyökkäsi ilman kautta, mutta komentaja Piercen pataljoona teki näistä pian selvää, ja Solar Empiren hyökkäys oli puolustettu kokonaan. Raivostuneena häviöstänsä, amiraali A-Qira juo taskumatistaan, vain huomatakseen että siinä on myrkkyä. Hänen myrkyttäjänsä oli itse Kaiser Vlad, joka oli näitten sotien takana. Koska Tundra menetti huomattavan paljon joukkoja Anglo-saarien sodassa, xylvanialaiset valtasivat Tundran leikiten.


title: Battalion Wars 2

text: Kun Iron Legion oli erittäin lähellä maailmanvalloitusta 200 vuotta sitten, keisarinna Qa-Len lähetti valtavasti joukkoja Vanhaan Xylvaniaan. Ensimmäiseksi Solar Empire yritti tuhota Lordi Ferrokin Battlestation-jättitankin prototyypin. Kuitenkin Iron Legionin sotilaat estivät yrityksen ja Battlestation oli valmis käytettäväksi. Sillä pataljoona tuhosi Solar Empiren aurinkopaneelit, joilla Solar Empire latasi tankeilleen voimia. Myöhemmin, Lordi Ferrok lähetti pataljoonan puolustamaan piirritystykkejä, joiden kimppuun Solar Empiren joukot olivat hyökänneet. Pataljoona sai hyökkäyksen torjuttua, ja he menivät valloittamaan takaisin Nerociittikaivokset jotka keisarinna Qa-Len oli kaapannut. Kun pataljoona oli lähellä uudelleenvalloitusta, keisarinna Qa-Len päätti tuhota kaivokset mieluummin kuin luovuttaa ne Lordi Ferrokin käsiin. Hän epäonnistui, ja Iron Legion oli lähempänä voittoa. Hävinneenä, keisarinna Qa-Len päätti laukaista täyshyökkäyksen Iron Toweriin, Iron Legionin päätukikohtaan. Lordi Ferrokin pataljoona kuitenkin tuhosi nämä aikeet, ja keisarinna Qa-Lenin armeijasta ei ollut lähes mitään jäljellä. Mutta, kuitenkin satelliittiaseen voimalla Iron Legion tuhottiin. Nyt Kaiser Vlad etsii tätä lukuista sauvaa jotta saisi loputtoman voiman.


title: Battalion Wars 2

text: Xylvanialaiset, Ubelin johtamana, ovat valloittaneet Gorgisburgin, ja myös aikovat tuhota Gorgin mausoleumin dynamiitilla! Marsalkka Novan joukot kuitenkin kaappaavat Gorgisburgin takaisin ja estävät aikeet Gorgin mausoleumin tuhoamisesta. Sillä aikaa, Kaiser Vlad valmistelee Dreadnought-laivastoa. Tämän estääksensä marsalkka Nova lähettä laivastonsa ja oman Dreadnoughtinsa, TTS Potemkinin, tuhoamaan Kaiser Vladin laivaston. Hän vapautti Novagradin kaupungin ja lähetti ammuseksperttejä tuhoamaan Dreadnoughtit ennen kuin ne olisivat käyttövalmiit. Kun ne olivat tuhotut, marsalkka Novan joukot etenivät pohjoiseen tuhotakseen seismisen aseman Ice Station X:än, jota Ubel käyttää löytääkseen Qa-Lenin sauvan. Marsalkka Novan pataljoona tuhoaa aseman, mutta se oli jo saanut sauvan olinpaikan selville. Kansojen Liitto kulkee länttä kohti, jossa sauva on. Kaiser Vlad käyttää valtavaa kaivuhämähäkkiä saamaan sauvan itselleen, mutta marsalkka Novan Battlestation ja muiden kansojen lisävoimien avulla kaivuhämähäkki tuhoutuu, mutta Kaiser Vlad oli jo kaivanut sauvan rotkon syvyyksistä ja käynnistää singaalin. Hän yrittää paeta kuljetushelikopterilla, mutta komentaja Pierce tuhoaa sen. Kaiser Vlad pakenee maan alle. Kaikki muut paitsi prikaatikenraali Betty olivat paenneet. Kuitenkin komentaja Pierce pelastaa hänet.


title: Battalion Wars 2

text: Syvällä rotkossa Ubel kaivaa tietä ulos Kaiser Vladille ja itselleen. Kaiser Vlad pitää tulitikkua kädessään ja mahtailee, että kohtalon soihtu palaa kirkkaasti Xylvanian maailmanvalloitukselle. Kuitenkin, tulitikku palaa pohjaan. Samaan aikaan Tundralaisessa kaupungissa on juhlistusparaati Kansojen Liiton voitolle.


title: Battalion Wars 2

text: "Battalion Wars 2":ssa on kolme verkkomoninpelimuotoa. "Assaultissa" yksi pelaaja puolustaa tukikohtaansa kun toinen pelaaja hyökkää ja yrittää vallata kyseisen tukikohdan. "Skirmish" on taktisempi muoto, jossa kummatkin pelaajat keräävät pisteitä tuhoamalla vihollisen yksikköjä ja valloittamalla toistensa rakennuksia. Se jolla on enemmän pisteitä voittaa. "Co-op" on yhteispeli, jossa kaksi pelaajaa taistelee yhdessä tietokoneohjattua vihollista vastaan. Kummalakin on erilaiset yksiköt(esim. toisella on Anti-air yksikkö, kun taas toisella Heavy tank) joten he ovat riippuvaisia toistensa avusta.


title: Battalion Wars 2

text: Pelaaja pääsee ohjamaan pelin aikana ilma-, meri- ja maavoimia. Pelissä on kuusi erilaista kansakuntaa ja viisi uutta yksikköä. Kampanjassa pelataan vain viidellä kansakunnalla.


title: Battalion Wars 2

text: Peliä ohjataan kytkemällä Wii Remoteen nunchuk-lisäohjain kiinni. Nunchukin tatilla liikutaan ja heiluttamalla sitä ylöspäin ohjattava hahmo hyppää. Jalkaväki yksikköjä ohjattaessa voi heilauttaa Nunchukia vasemmalle tai oikealle, samalla pitäen ohjaustattia siinä suunnassa, jolloin hahmo kierähtää siihen suuntaan. Nunchukin Z-painikkeesta lukittaudutaan kohteisiin ja C-napilla vaihdetaan kuvakulmaa, joita on 3 erilaista. Wii Remotella ohjataan tähtäintä. A-painikkeesta komennetaan omat joukot seuraamaan, hyökkäämään, jäämään puolustusasemiin, valtaamaan vihollisten laitoksia tai menemään tykkipesäkkeeseen. B-painikkeesta ammutaan, + painikkeesta mennään taukovalikkoon, josta voit esimerkiksi katsoa ensisijaiset ja toissijaiset tehtävät tai aloittaa tehtävän alusta. - painikkeesta saa näkyviin pelialueen kartan ja ristiohjaimesta valitaan käskytettävät joukko-osastot.


title: Battalion Wars 2

text: Peliä kehutaan graafikoista, menettelevästä verkkomoninpelistä ja paremmasta yksinpelistä. Sitä kritisoidaan liian yksinkertaisesta tarinasta ja strategian puuttumisesta. Peli on saanut positiivisen vastaanoton ja yleisarvosana on 8/10.


title: Janne Mellin

text:
Janne Mellin on suomalainen laulaja-lauluntekijä, joka on julkaissut kaksi albumia, "Kuningas" vuonna 2004 ja "Huominen on huono paikka" vuonna 2008. Ennen soolouraansa hän kuului 1990-luvun alussa vaikuttaneeseen Mental Penalty -yhtyeeseen.
Nykyisin hän toimii peruskoulun ala-asteen rehtorina Vaunukankaan ja Nahkelan kouluissa.


title: Shirley Booth

text: Shirley Booth (oik. Thelma Ford 30. elokuuta 1898 New York, New York Yhdysvallat – 16. lokakuuta 1992 North Chatham, Massachusetts) oli yhdysvaltalainen näyttelijä. Pitkällä urallaan hän ehti näytellä niin teatterissa, elokuvissa kuin televisiossakin.


title: Shirley Booth

text: Shirley Booth sai urallaan Tony Awardin, Oscarin, Emmy Awardin ja Golden Globen. Parhaan naispääosan Oscar tuli elokuvasta "Tule takaisin, pikku Sheba" (1952), ja samasta osastaan hän sai myös Tonyn ja Golden Globen. 1960-luvun sarjassa Hazel hän esitti nimiosaa ja sai kaksi Emmyä.


title: Shirley Booth

text: Shirley Boothilla on tähti Hollywood Walk of Famella elokuvaurastaan.


title: Ymer Xhaferi

text: Ymer Xhaferi (s. 6. marraskuuta 1985 Mitrovica, Kosovo, Jugoslavia) on kosovolainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan keskikenttäpelaaja.


title: Ymer Xhaferi

text: Xhaferi aloitti uransa Trepça'89:ssä. Maaliskuussa 2007 hän siirtyi Suomeen, jossa hän pelasi seuraavan kahden kauden aikana Veikkausliigaa AC Oulussa sekä Ykköstä PP-70:ssä ja PK-35:ssä. Vuoden 2009 Xhaferi edusti kosovolaista KEK:ta, josta hän siirtyi kaudeksi 2010 takaisin Suomeen Jaron joukkueeseen. Jarossa hän kuului runkopelaajiin ja pelasi kauden aikana 25 ottelussa, joissa hän teki neljä maalia.


title: Ymer Xhaferi

text: Alkuvuoden 2011 Xhaferi pelasi makedonialaisessa Renovassa ennen uutta paluuta Suomeen heinäkuussa, tällä kertaa Myllykosken Pallon riveihin.


title: Ymer Xhaferi

text: Xhaferi on esiintynyt myös Kosovon maajoukkueessa.


title: Kamil Stoch

text: Kamil Stoch (s. 25. toukokuuta 1987 Zakopane, Puola) on puolalainen mäkihyppääjä. Hän voitti Sotšin olympialaisissa 2014 molemmat henkilökohtaiset mäkikilpailut sekä suurmäen Pyeongchangin olympialaisissa 2018. Hän voitti maailmanmestaruuden suurmäessä vuonna 2013 ja joukkuemäessä 2017. Maailmancupin kokonaiskilpailun hän voitti kausilla 2013–2014 ja 2017–2018. Keski-Euroopan mäkiviikon hän voitti kausilla 2016–2017 ja 2017–2018, ja jälkimmäisellä kerralla hän voitti kaikkien aikojen toisena hyppääjänä kaikki neljä yhden mäkiviikon osakilpailua.


title: Kamil Stoch

text: Stoch kuului vuosina 2004 ja 2005 Puolan joukkueisiin, jotka saavuttivat hopeaa nuorten MM-kisojen joukkuemäen kilpailuissa. Hän oli vuonna 2005 lisäksi mukana Puolan joukkueessa, joka sijoittui kuudenneksi Oberstdorfin MM-kilpailujen normaalimäen joukkuekisassa.


title: Kamil Stoch

text: Torinon olympialaisissa 2006 Stoch oli 16:s normaalimäessä sekä Puolan joukkueen jäsenenä viides joukkuekilpailussa. Sapporon MM-kilpailuissa 2007 hän sijoittui normaalimäessä 11:nneksi ja suurmäessä 13:nneksi sekä kuului suurmäen joukkuekilpailussa viidenneksi sijoittuneeseen Puolan joukkueeseen. Liberecin MM-kilpailuissa 2009 hän sijoittui normaalimäessä neljänneksi.


title: Kamil Stoch

text: Vancouverin olympialaisissa 2010 Stoch oli suurmäessä 14:s. Oslon MM-kilpailuissa 2011 hän oli normaalimäessä kuudes. Lentomäen MM-kilpailuissa Vikersundissa 2012 hän sijoittui kymmenenneksi. Val di Fiemmen MM-kilpailuissa 2013 hän oli normaalimäessä kahdeksas. Suurmäen kilpailussa Stoch oli paras molemmilla kierroksilla ja voitti henkilökohtaisen kultamitalin. Joukkuekilpailussa hän kuului Puolan pronssijoukkueeseen.


title: Kamil Stoch

text: Sotšin olympialaisissa 2014 Stoch voitti sekä normaalimäen että suurmäen kultaa. Lentomäen MM-kilpailuissa Harrachovissa hän oli samana vuonna viides. Falunin MM-kilpailuissa 2015 hän oli mukana Puolan pronssijoukkueessa ja sijoittui suurmäessä 12:nneksi. Lahden MM-kilpailuissa 2017 hän oli normaalimäessä neljäs ja suurmäessä seitsemäs sekä oli mukana voittamassa Puolalle joukkuemäen MM-kultaa.


title: Kamil Stoch

text: Oberstdorfin lentomäen maailmanmestaruuskilpailuissa 2018 Stoch saavutti henkilökohtaisen kilpailun hopeaa ja joukkuekilpailun pronssia. Pyeongchangin olympialaisissa hän voitti suurmäen kultaa ja oli normaalimäessä neljäs sekä joukkuemäen Puolan pronssijoukkueessa.


title: Kamil Stoch

text: Ensimmäisen maailmancupin palkintosijansa Stoch saavutti voittamalla Zakopanen kolmannen osakilpailun tammikuussa 2011. Samalla kaudella hän voitti myös Klingenthalin sekä Planican osakilpailun. Maailmancupin kokonaiskilpailussa hän oli kymmenes. Kaudella 2011–2012 Stoch voitti Zakopanessa ja Val di Fiemmessä, oli toinen Engelbergissä ja Sapporossa sekä kolmas Lillehammerissa, Tauplitzissa ja Sapporossa. Maailmancupin kokonaispisteissä hän sijoittui viidenneksi. Kaudella 2012–2013 Stoch oli toinen Engelbergissä ja Innsbruckissa sekä kolmas Zakopanessa. Kuopiossa ja Trondheimissa hän saavutti voiton. Maailmancupin kokonaiskilpailussa hän oli kolmas ja mäkiviikolla neljäs.


title: Kamil Stoch

text: Stoch varmisti maailmancupin 2013–2014 kokonaiskilpailun voiton kauden toiseksi viimeisessä kilpailussa. Hän voitti Titisee-Neustadtin ja Engelbergin jälkimmäiset osakilpailut, Willingenin molemmat osakilpailut, Lahden jälkimmäisen osakilpailun ja Kuopion kilpailun, oli toinen Titiseen ja Engelbergin ensimmäisissä kilpailuissa ja Wisłassa sekä kolmas Innsbruckissa, Lahden ensimmäisessä kilpailussa ja Holmenkollenilla. Kauden 2014–2015 Stoch aloitti loukkaantumisen vuoksi vasta mäkiviikolla, jonka jälkeen hän voitti Zakopanen osakilpailun ja oli toinen Sapporossa. Willingenissä hän voitti ensimmäisen osakilpailun ja oli Titisee-Neustadtin jälkimmäisessä kilpailussa toinen. Oslon jälkimmäisessä kilpailussa hän oli kolmas. Maailmancupin kokonaiskilpailussa hän oli yhdeksäs.


title: Kamil Stoch

text: Kaudella 2015–2016 Stoch sijoittui kymmenen parhaan joukkoon kahdesti ja oli maailmancupin loppupisteissä 22. Kaudella 2016–2017 hän voitti Lillehammerin toisen osakilpailun ja oli toinen Engelbergin jälkimmäisessä kilpailussa. Mäkiviikolla hän oli toinen Oberstdorfissa ja Garmisch-Partenkirchenissä ja voitti sekä Bischofshofenin kilpailun että mäkiviikon kokonaiskilpailun. Myöhemmin samalla kaudella hän voitti kahdesti Wisłassa ja kerran sekä Zakopanessa, Sapporossa että Vikersundin lentomäessä sekä sijoittui kolmanneksi Oberstdorfin lentomäessä ja Pyeongchangissa. Raw Air -kiertueen loppupisteissä hän oli toinen, kuten myös maailmancupin kokonaiskilpailussa. Kaudella 2017–2018 hän oli Wisłassa toinen ja Engelbergissä kolmas sekä toinen. Mäkiviikolla hän voitti kokonaiskilpailun lisäksi kaikki neljä osakilpailua; aiemmin samaan oli pystynyt vain Sven Hannawald. Hän oli samalla kaudella toinen Willingenissä sekä voitti Lahdessa, Lillehammerissa, Trondheimissa ja kahdesti Planicassa. Maailmancupin kokonaisvoiton hän varmisti kauden kolmanneksi viimeisessä kilpailussa Vikersundissa. Samalla hän voitti myös Norjan Raw Air -kiertueen kokonaiskilpailun.


title: Kamil Stoch

text: Kaudella 2018–2019 Stoch sijoittui Rukalla toiseksi ja kolmanneksi sekä Engelbergissä kolmanneksi. Mäkiviikon kokonaiskilpailussa hän oli kuudes. Val di Fiemmessä hän oli kahdesti kolmas. Sapporossa hän sijoittui toiseksi.


title: Kamil Stoch

text: Kesä-GP-kilpailuista Stoch on saavuttanut kymmenen voittoa.


title: Nothing from Nothing

text: Nothing from Nothing oli Ayumi Hamasakin ensimmäinen albumi, jossa hän keskittyi rap-musiikkiin. Albumi julkaistiin 1. joulukuuta 1995. "Nothing from Nothing" ei menestynyt kaupallisesti, joten levy-yhtiö purki sopimuksensa Hamasakin kanssa.


title: Nothing from Nothing

text: Levyn alkuperäinen hinta oli 1500 jeniä (noin 15 dollaria), mutta nykyään levy on niin harvinainen, että hinta voi olla hyvinkin korkea.


title: Tangerine Tree

text: Tangerine Tree (suom. mandariinipuu) oli vuosien 2002–2006 välillä käynnissä ollut bootleg-projekti, jonka tarkoituksena oli kerätä, säilyttää ja jakaa Tangerine Dream -yhtyeen julkaisemattomia konserttitaltiointeja ja muuta audiomateriaalia. Tangerine Tree -projektin vetäjät saivat luvan Tangerine Dreamiltä tallenteiden ei-kaupalliseen julkaisemiseen. Tämä oli yllättävää, sillä Tangerine Dreamin Edgar Froese on ollut bootleg-levityksen vastustaja. Tangerine Tree sai kuitenkin luvan toimia sillä ehdolla, että toiminta olisi täysin ei-kaupallista, mahdollinen materiaalin kaupallinen julkaisu johtaisi oikeustoimiin. Projekti keräsi hieman alle 300 tuntia materiaalia (291:39:26).


title: Tangerine Tree

text: Materiaali kerättiin yleisöäänityksistä, soundboard-äänityksistä, radio- ja TV-lähetysten tallenteista ja joissain tapauksissa ostetuista studio-master-nauhoista. Toisin kuin yleisesti bootleg-julkaisuissa, laatuun kiinnitettiin erityistä huomiota. Vain korkeatasoiset ja sisällöltään harvinaislaatuiset äänitykset valittiin Tangerine Tree -julkaisujen pohjaksi. Nämä tallenteet remasteroitiin ammattimaisesti ja julkaistiin CD-R -formaatissa, mukana tuli myös tasokkaat kansitaiteet, CD-painatusgrafiikat ja CD-vihkoset.


title: Tangerine Tree

text: "Tangerine Leaves" (suom. mandariinilehdet) oli rinnakkainen julkaisusarja, joka sisälsi materiaalia, joka oli huonolaatuisempaa tai joka ei sisällöllisesti ollut harvinaislaatuista. Mikäli tietysti konsertista löytyi parempilaatuinen taltiointi, Tangerine Leaves -julkaisu saatettiin korvata tällä ja kyseinen konsertti liittää Tangerine Tree -julkaisusarjaan. "Audio DVD Tree" -julkaisut sisälsivät kukin noin kaksi settiä Tangerine Tree -julkaisuista DVD:llä, jossa oli äänen lisäksi diaesityksenä CD-kansitaidetta. Näissä julkaisuissa oli normaalit DVD:n menurakenteet ja ne olivat saatavissa sekä PAL- että NTSC-versioina.


title: Tangerine Tree

text: Lähemmäksi neljättä vuosikymmentä kyseessä olevaa materiaalia on vaihdettu fanien keskuudessa epävirallisesti ja myyty bootleg-tallenteina. Suuri osa materiaalista oli tunnistamatonta, väärin tunnistettua, huonolaatuista sekä usean sukupolven kopioita (eli kopion kopioita). Nauhat alkoivat hajota, sillä monet olivat lähes 40 vuotta vanhoja. 1990-luvun lopulla useat keräilijät loivat Digital Tape Tree -projektin, jossa jaettiin materiaalia CD-R -formaatissa. Keräilijä Heiko Heerssen sai luvan Tangerine Dreamiltä Tangerine Tree -projektiin, sillä ehdolla, ettei materiaalia käytettäisi kaupallisiin tarkoituksiin ja 9.1.2002 Heerssen esitti pyynnön Tangerine Dream -keskusteluryhmässä yhteisestä projektista, missä kerättäisiin parhaimmat mahdolliset äänitykset yhteen alkuperäislähteiden haltijoilta. Tämän tuloksena saatiin esiin suuri määrä tuntemattomia äänityksiä, jotka liitettiin projektiin. Kaikki Digital Tape Tree -projektin julkaisut korvattiin Tangerine Tree tai Tangerine Leaves -julkaisuilla.


title: Tangerine Tree

text: Syyskuussa 2002, ennen Tangerine Tree set 3:n julkaisua, luotiin Classic Tree jo kierrossa olevien, ei-remasteroitujen bootlegien kopioimiseen. Kaikki Classic Treessä olevat konsertit (13.12.1974, 22.02.1982, 01.03.1982, 15.11.1982, 29.03.1986, 01.08.1987) korvattiin myöhemmässä vaiheessa Tangerine Tree -julkaisuilla, parempilaatuisina taltiointeina, tehden näin Classic Treen ja siihen pohjautuvat bootlegit tarpeettomiksi.


title: Tangerine Tree

text: Kun uusia kokoelmia julkaistiin, standardeja audioversioita CD-R:llä vaihdeltiin liittymällä projektiin sen silloisilla kotisivuilla, ja toimittiin "blanks and stamps" (suom. tyhjiä ja postimerkkejä) periaatteella, jossa vaihdettiin ainoastaan tyhjiä CD-R -levyjä ja postimerkkejä niiden lähettämistä varten. Tarvittavan CD-määrän minimoimiseksi audioraidat pakattiin häviöttömällä shorten-pakkausformaatilla.


title: Tangerine Tree

text: Tangerine Tree -projekti loppui 17.10.2006, kun Heiko Heerssen päätti lopettaa sen osaksi henkilökohtaisten syiden takia, osaksi mahdollisten lakiseuraamusten välttämiseksi Vaikka projekti itsessään oli saanut yhtyeeltä hyväksynnän, oli yhä vaikeampaa hallita ja valvoa kasvavan materiaalin käyttöä.


title: Tangerine Tree

text: Osa Tangerine Treen materiaalista on sittemmin julkaistu virallisina Tangerine Dream -levyinä, kuten Bootleg Box ja Bootmoon -sarjojen äänitykset. Näissä on vieläkin parempi äänenlaatu, mutta kaupallisina julkaisuina niitä ei saa kopioida maksusta eikä ilmaiseksi. Tangerine Treen vetäjät ovatkin kehottaneet faneja, harrastajia ja keräilijöitä tukemaan yhtyettä ostamalla nämä julkaisut, vaikka ne pohjautuvatkin juuri fanien toimittamaan bootleg-materiaaliin.


title: Tangerine Tree

text:
"Produced by fans for fans - never sell or buy; trade freely."
"Fanien faneille tuottamaa - älä ikinä myy tai osta; vaihda vapaasti."
Tämä projektia kuvaavilla sivuilla sekä levityspaketeissa usein toistuva lause kuvaa projektin luonnetta sekä yhtyeen asettamia ehtoja: niin kauan kuin toiminto pysyy fanien välisenä vapaana toimintana, kaikki kunnossa, mutta jos vaihdetaan rahaa vastaan, tulevat myös lakimiehet kuvioon mukaan.
Tämän vuoksi fanit ovatkin omatoimisesti valvoneet eBayn kaltaisia myyntipaikkoja, ja löytäessään materiaalia myynnissä, ilmoittaneet siitä eteenpäin.


title: Tangerine Tree

text: Projektia ei enää jatketa, ja alkuperäiset projektisivustot on poistettu Internetistä. Projektissa koottu materiaali on kuitenkin yhä saatavilla, samoilla ehdoilla kuin sen käynnissä ollessakin. Alkuperäiset tiedostot ovat kopioitavissa mm. ftp-palvelimelta ftp.airstreamcomm.net, jonne kirjautuessa tulee käyttäjätunnukseksi laittaa "ftp" ja salasanaksi oma sähköpostiosoite. Uutta materiaalia projektiin ei voi enää lähettää, vaikka sellaista sattuisi omistamaankin.


title: Tangerine Tree

text:
"Ricochet" on yhdistetty "live"-albumi, joka on tuotettu Ranskan ja Britannian kiertueiden tuntikausien äänityksistä. Ainoa täydellisesti tunnistettava lähde on "Ricochet, Part Two" 23.20.1975 konsertista, Croydon Fairfield Hallsissa.
Tangerine Dream piti kaksi konserttia 31.01.1980 Palast der Republikissa, Itä-Berliinissä. Albumi Quichotte tuotettiin näiden konserttien valikoidusta materiaalista. Albumi julkaistiin uudelleen vuonna 1986 nimellä "Pergamon".


title: Tangerine Tree

text:
Muut julkaisut ovat yhdistettyjä kokoelmia konserteissa esitetyistä kappaleista, elokuvista ja radiohaastatteluista.
Julkaisut ilmestyivät laajemmissa seteissä.


title: Erwartung

text: Erwartung Op. 17 () on Arnold Schönbergin "yksinäytöksinen monodraama", joka sai ensi-iltansa vasta 6. kesäkuuta 1924, vaikka se sävellettiin jo vuonna 1909. Kantaesityksessä naisen roolin lauloi Marie Gutheil-Schoder. Teos on sopraanolle ja orkesterille sävelletty tarina naisesta, joka odottaa rakastettuaan pimeässä metsässä. Schönbergin mukaan teos voitiin ymmärtää painajaiseksi, jossa koko todellisuus on olemassa vain naisen mielessä psykologisella tasolla. Teoksen pituus on noin 20 minuuttia.


title: Erwartung

text: Vaikka D-duuri -sävellaji on havaittavissa koko teoksen halki, oli Schönberg jo hylännyt perinteisen tonaliteetin. Teos on läpisävelletty, toistoja on vain vähän. Teoksella ei myöskään ole mitään havaittavaa musiikillista rakennetta vaan se on jatkuvassa muutoksessa.


title: Albuksen kaarti

text: Albuksen kaarti () on Harry Potter -sarjassa Harry Potterin johtama kerho, jossa harjoitellaan erilaisia itsensäpuolustamis- ja hyökkäystaikoja. Kerho perustetaan teoksessa "Harry Potter ja Feeniksin kilta".


title: Albuksen kaarti

text: Ajatuksen kaartista keksii Hermione Granger ja nimen Ginny Weasley. Kerhon nimeksi ehdotetaan muun muassa Asiallinen Kerho, jotta nimen perusteella heitä ei saisi kiinni. Nimi lyhennetään AK:ksi. Lopulta se muutettiin tarkoittamaan Asiallisen Kerhon sijaan Albuksen Kaartia. Kaartiin kuului useita jäseniä eri tuvista, paitsi Luihuisista. Albuksen kaartilaiset kokoontuvat Tarvehuoneessa, joka sijaitsee seitsemännessä kerroksessa näkymättömissä, vastapäätä Barnabas Bauka-Aivoa esittävää kuvakudosta.


title: Albuksen kaarti

text: Koska kerhon tulee pysyä salassa, Harry ilmoittaa kokousten ajankohdan jäsenille lumotuilla kolikoilla, kultakaljuunoilla. Hermione Granger on keksinyt idean lordi Voldemortin käyttämistä pimeän piirroista, mutta ei halua polttaa merkkiä kerholaisten ihoon vaan kolikoihin. Hermione myös laatii S.U.P.E.R.-tasoisen kirouksen, jonka hän langettaa tarvehuoneen seinällä pidettyyn jäsenluetteloon. Jokainen kaartin jäsen, joka on lukenut tekstin harjoitusten aikana ja hiiskahtaakin asiasta kerhon ulkopuoliselle, saa kasvoihinsa märkärakkuloista muodostuvan, ohimon poikki ulottuvan tekstin "Kielijä". Tätä kirousta ei pystytä purkamaan edes Pyhän Mungon taikatautien ja -vammojen sairaalassa.


title: Albuksen kaarti

text: Albuksen Kaarti toimii noin puoli vuotta, ennen kuin Marietta Edgecombe kavaltaa heidät Dolores Pimennolle. Elokuvassa Mariettan sijaan Cho Chang ilmiantaa kaartin totuusseerumin vaikutuksen alaisena. Kerhon tultua ilmi rehtori Albus Dumbledore ottaa siitä vastuun itselleen, vaikkei todellisuudessa ole siitä mitenkään vastuussa.


title: Albuksen kaarti

text: Teoksessa "Harry Potter ja puoliverinen prinssi" Albuksen Kaarti on lakkautettu, mutta kaksi sen jäsentä, Luna Lovekiva ja Neville Longbottom, tarkistavat yhä kolikoitaan ja tulevat auttamaan Harrya, Ronia ja Hermionea kuudennen vuoden lopussa. Albuksen Kaarti perustettiin uudelleen seitsemännessä kirjassa Nevillen, Ginnyn ja Lunan toimesta. Kun Luna vangittiin ja Ginny lähti koulusta Nevillestä tuli Kaartin johtaja. Kaarti toimi salaa Tarvehuoneessa ja Michael Cornerin jouduttua Amikusin ja Alekton kiduttamiksi tämän vapautettua ekaluokkalaisen jälki-istunnosta Kaartin toiminta jäi vähäiseksi. Kaartin jäsenet myöhemmin Harryn avustuksella kukistivat Amikusin ja Alekton ja osallistuivat Tylypahkan taisteluun.


title: Albuksen kaarti

text: Yhteyskolikot jäävät kaartilaisille kaiken jälkeen, ja niistä muotoutuu eräänlaisia kunniamerkkejä.


title: Albuksen kaarti

text: Vaihtoehtoisessa aikajanassa Ron ja Hermione ovat viimeiset elossa olevat Albuksen Kaartin jäsenet ja uhrautuvat jotta Scorpius voisi palauttaa ajankääntäjällä kaiken ennalleen.


title: Albuksen kaarti

text: Kerhoon kuuluvat seuraavat henkilöt:


title: Judy Holliday

text: Judy Holliday (oik. Judith Tuvim, 21. kesäkuuta 1921 – 7. kesäkuuta 1965) oli yhdysvaltalainen näyttelijä. Hän voitti urallaan niin Oscarin kuin Tonynkin.


title: Judy Holliday

text: Hän voitti parhaan naispääosan Oscarin elokuvasta "Eilen syntynyt" ("Born Yesterday", 1950). Muita Hollidayn tunnettuja elokuvia ovat mm. "Aatamin kylkiluu" ("Adam's Rib", 1949), jossa vastanäyttelijöinä olivat Katharine Hepburn ja Spencer Tracy. Vaikka Judy Holliday ehti lyhyen elämänsä aikana näytellä vain noin kymmenkunnassa elokuvassa niin hänellä on tähti elokuvaurastaan Hollywood Walk of Famella.


title: Judy Holliday

text: Holliday syntyi venäjänjuutalaiseen perheeseen. Vaikka hän näytteli usein tyhmien blondien rooleja oli hän todellisuudessa huippuälykäs (ÄO 172) ja hän usein sanoikin että "vaatii paljon älyä saada muut ihmiset vakuuttumaan että hänen hahmonsa ovat tyhmiä". Judy Holliday kuoli syöpään vain kaksi viikkoa ennen 44-vuotissyntymäpäiviään.


title: Carmen Electra (albumi)

text: Carmen Electra on tv-tähti Carmen Electran debyyttialbumi. Albumilta julkaistiin kolme singleä. Albumi menestyi heikosti. Se julkaistiin 7. helmikuuta 1993.


title: Pasila (täsmennyssivu)

text: Pasila tarkoittaa seuraavia asioita:


title: Camberwell Now

text: Camberwell Now oli kokeellista rockmusiikkia soittanut lontoolainen yhtye. Yhtyeen perustivat vuonna 1982 hajonneen This Heatin entiset jäsenet.


title: Camberwell Now

text: Yhtyeen omalaatuiseen äänimaailmaan vaikutti muun muassa kaseteille talletettujen äänien käyttäminen osana musiikkia ja improvisaatiota. Konserttiesityksissä yhtye käytti neljästä kasettisoittimesta rakennettua 8-kanavaista samplerin kaltaista soitinta. Soittimen kaseteille oli talletettu esimerkiksi bordunaääntä, hälyääniä tai studiossa äänitettyjä kappaleita.


title: Camberwell Now

text: Lisäksi:


title: Ronan Le Crom

text: Ronan Le Crom (s. 13. heinäkuuta 1974 Lorient) on ranskalainen jalkapalloilija, jonka pelipaikka on maalivahti. Hän edustaa Paris Saint-Germainia.


title: Ronan Le Crom

text: Le Crom aloitti uransa AJ Auxerressa, jossa hän ei juurikaan saanut peliaikaa 11 vuoden aikana ja joutui olemaan sen myötä joukkueensa kolmas maalivahti. Peliajan vähyyden vuoksi hän hakeutui pelaamaan lainasopimuksella Châteauroux -joukkueeseen kaudeksi 1996-1997 ja Valenceen kaudeksi 1997-1998. Pelit eivät kuitenkaan sujuneet parhaalla mahdollisella tavalla ja Le Crom palasi takaisin AJ Auxerreen. Kesällä 2002 Le Crom näki tilaisuutensa ja siirtyi Guingampiin, jossa näytti kykynsä tulla huippu maalivahdiksi ja lunasti itselleen ykkösvahdin roolin kahdeksi kaudeksi. Pian hän joutuikin taas epäsuosioon ja Le Crom lainattiin AS Saint-Étienne -joukkueeseen kaudeksi 2004-2005. Myös seuraavalla kaudella hän joutui etsimään peliaikaa lainasopimuksella ja löysikin joukkueekseen ESTAC Troyesin.


title: Ronan Le Crom

text: Le Cromin sopimus Troyes'n kanssa päättyi kesällä 2007 ja seuran pudottua Ligue 2:een, Le Crom siirtyi RC Lensiin. Veteraaniveskari jäi kuitenkin vähälle peliajalle kriisiseura RC Lensissä, ja joukkueen pudottua Ligue 2:een Le Crom jätti seuran etsien uusia haasteita Ligue 1:een nousseesta Grenoble Footista.


title: Ronan Le Crom

text: Tammikuussa 2012 Le Crom teki yllättäen sopimuksen Liguen kärkijoukkue Paris Saint-Germainin kanssa.


Akuutti disseminoitunut enkefalomyeliitti, ADEM, on tulehduksellinen aivosairaus.


title: Akuutti disseminoitunut enkefalomyeliitti

text: ADEM on erittäin harvinainen. Kalifornian San Diegossa tehdyssä tutkimuksessa ADEMin ilmantuvuus oli alle 20-vuotiailla 0,4 uutta tapausta 100 000 asukasta kohden vuodessa. 5% sairastuneista oli rokotettu sairastumista edeltävän kuukauden aikana ja 93% ilmoitti havainneensa infektio-oireita edeltävän kolmen viikon aikana.


text: Joskus akuutti disseminoitunut enkefalomyeliitti voi tulla jälkitautina tuhkarokosta, vihurirokosta, vesirokosta, tulirokosta, sikotaudista, influenssasta, parainfluenssasta, mononukleoosista, lavantaudista, borrelioosista tai mykoplasmasta. Satunnaisesti kyseessä on jonkin rokotuksen vaarallinen sivuvaikutus.


text: Sairauden oireita saattavat olla mm. kuume, päänsärky, niskajäykkyys, oksentelu, kouristelu ja tajunnan hämärtyminen. Oireet riippuvat siitä, mille keskushermoston alueelle sairaus on paikantunut, ja myös halvaantumista ja tunto-, näkö- ja puhehäiriöitä saattaa ilmetä.


text: Oireet puhkeavat nopeasti, kun taas toipuminen on melko hidas prosessi. Suurin osa potilaista kuitenkin toipuu täysin tai lähes oireettomiksi. Sairaus on joka tapauksessa vakava, jopa hengenvaarallinen, ja osalle potilaista jää pysyviä neurologisia vaurioita. Sairaudessa saattaa olla MS-taudin piirteitä, ja joskus nämä kaksi diagnoosia sekoitetaan keskenään.


text: ADEM uusiutuu melko harvoin. Jos näin käy, saatetaan diagnoosiksi vaihtaa MS-tauti. Sairaus on yleisin lapsilla, nuorilla ja nuorilla aikuisilla.


title: Välskärikalat

text: Välskärikalat ("Acanthuridae") on ahvenkalojen heimo. Heimoon kuuluu kuusi sukua, joissa on noin 80 eri lajia. Niitä tavataan yleisinä trooppisilla merillä eri puolilla maailmaa, erityisesti Tyynenmeren ja Karibianmeren koralliriutoilla. Värikkään ulkoasunsa vuoksi ne ovat myös suosittuja akvaariokaloja.


title: Välskärikalat

text: Välskärikaloilla on pyrstön tyvessä piikki, jolla ne pystyvät haavoittamaan toisia kaloja. Piikki muistuttaa muodoltaan kirurginveistä, mistä on tullut heimon nimi monessa kielessä.


title: Välskärikalat

text: Välskärikalat ovat vartalonmuodoltaan litteitä, korkeita, ja soikeita tai kiekkomaisia. Zebrasoma-suvun lajeilla on suipoin kuono; Acanthurus-lajit ovat tylppäpäisimpiä. Sirppimäinen pyrstö on yleinen.


title: Välskärikalat

text: Useimmat välskärikalat elävät luonnossa Tyynenmeren länsiosissa. Yhdeksän lajia elää Atlantilla ja neljä Tyynenmeren itäosissa.


title: Välskärikalat

text: Välskärikalat eivät ole uhanalaisia, mutta niitä kalastetaan joskus ympäristön kannalta haitallisilla menetelmillä, kuten koralliriuttoja vahingoittavalla dynamiitilla. Myös kalojen tainnuttamiseen käytettävät pienet syanidimäärät ovat ympäristölle haitallisia, sillä ne tuhoavat samalla useita muita lajeja.


title: Välskärikalat

text: Välskärikalojen pääasiallista ravintoa on levä, ja ne viettävät aikaansa laiduntamalla koralliriuttojen levämatoilla. Syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Jotkin lajit siirtyvät aikuistuessaan syömään eläinplanktonia tai "detritusta" eli hajoamassa olevaa eloperäistä materiaalia.


title: Välskärikalat

text: Välskärikalat kutevat pareittain eivätkä ryhmäkutuna; toisinaan monet parit kutevat yhdessä. Kutuajan lähestyessä ne kerääntyvät suuriksi parviksi. Koiraat valtaavat haaremin tai reviirin ja taistelevat vallasta käyttäen tarvittaessa veitsiulokettaan. Niiden ei ole havaittu hoitavan jälkikasvuaan.


title: Välskärikalat

text: "Zebrasoma"-suvussa on suosituimpia akvaariokaloja; "Acanthurukset" ovat näyttäviä mutta vaikeasti hoidettavia. "Ctenochaetus"-suvun neljää lajia pidetään akvaarioissa; "Nasoista" akvaarioon soveltuu varsinaisesti vain yksi laji, "Naso lituratus", toistakin ("Naso elegans") näkee joskus. "Paracanthurus"-suvun ainoaa lajia, palettivälskäriä, teki tunnetuksi Dorin hahmo Pixarin animaatioelokuvissa "Nemoa etsimässä" (2003) ja "Doria etsimässä" (2016). "Prionurus"-lajeja on vain suurimmissa yleisöakvaarioissa.


title: Foreign Affairs

text: Foreign Affairs on yhdysvaltalainen "Council on Foreign Relationsin" julkaisema kuusi kertaa vuodessa ilmestyvä arvovaltainen lehti, joka käsittelee kansainvälisiä suhteita ja ulkopolitiikkaa. Lehti perustettiin vuonna 1921.


title: Foreign Affairs

text: Council on Foreign Relations on vaikutusvaltainen yksityinen yhdysvaltalainen yhdysvaltain ulkopolitiikkaan keskittyvä järjestö.


title: Randall Garrett

text: Gordon Randall Phillip David Garrett (16. joulukuuta 1927 – 31. joulukuuta 1987) oli yhdysvaltalainen tieteis- ja fantasiakirjailija. Hän kirjoitti aktiivisesti "Astoundingiin" ja muihin 1950–1960-lukujen scifi-lehtiin. Garrett käytti oikean nimensä lisäksi useita pseudonyymejä, kuten David Gordon, Ivar Jorgensen, Jonathan Blake MacKenzie, Leonard G. Spencer, Gordon Aghill, Richard Greer ja Darrel T. Langart.


title: Randall Garrett

text: Garrett muistetaan parhaiten vaihtoehtoiseen historiaan sijoittuvista "Lord Darcy" -rikostarinoistaan. Hän kirjoitti niistä yhden romaanin vuonna 1966 ja kaksi novellikokoelmaa.


title: Randall Garrett

text: Heinäkuussa 1979 Garrett sairastui aivotulehdukseen, josta hän ei koskaan toipunut työkuntoon. Hän vajosi koomaan ja kuoli vuonna 1987.


title: David Gigliotti

text: David Gigliotti (s. 30. toukokuuta 1985, Martigues, Ranska) on ranskalainen jalkapalloilija. Hyökkääjänä pelaava Gigliotti edustaa Ranskan Ligue 1:ssa pelaavaa AC Ajaccioa.


title: David Gigliotti

text: Lahjakkaana pidetty ranskalaishyökkääjä hämmästytti kaikkia pelatessaan Monacon juniori seurassa tehdessään ensimmäisellä kaudella 33 maalia. Menestyksen myötä hänet nostettiin ykkösjoukkueeseen kaudella 2004. Gigliotti ei kuitenkaan saanut kunnolla peliaikaa ja pelasi vain 6 ottelua, joissa hän teki ensimmäisen Ligue 1 maalinsa. Seuraavalla kaudella Gigliotti sai enemmän peliaikaa ja tekikin 2 maalia. Vähäisen peliajan takia Gigliotti siirtyi lainasopimuksella ESTAC Troyesiin.


title: David Gigliotti

text: Troyes'n paidassa Gigliotti pelasi kaudella 2006-07 29 ottelua tehden niissä kaikkiaan yhdeksän liigamaalia. Tämä vakuutti AS Saint-Étiennen ja Gigliotti siirtyi seuraan kesällä 2007. "Les Vertsissä" nuori ranskalainen on joutunut taistelemaan peliajasta muun muassa Ranskan maajoukkueeseen nousseen Bafetimbi Gomisin kanssa.


title: David Gigliotti

text: Tammikuussa 2010 Gigliotti siirtyi AS Saint-Étiennestä Ligue 2:ssa pelaavaan Le Havreen. Kauden päätteeksi hän siirtyi Nîmes Olympiqueen.


title: Aurangabad (Maharashtra)

text: Aurangabad () on kaupunki Maharashtran osavaltiossa Intiassa. Kaupungin asukasluku oli 1 171 330 vuoden 2011 väestönlaskennan mukaan.


title: Aurangabad (Maharashtra)

text: Aurangabad on turistien suosima kohde, josta voi tehdä retkiä lähiseudun nähtävyyksiin kuten Ajantan ja Elloran maailmanperintökohteisiin.


title: Aurangabad (Maharashtra)

text: Kaupunki on perinteinen silkin ja puuvillan tuotannon keskus, jossa tehdään kuuluisia Paithanin silkkisareja. Paljon teollisuutta on keskittynyt kaupungin laitamille, mm. Pepsin, Siemensin ja Škodan tehtaat.


title: Aurangabad (Maharashtra)

text: Kaupungissa on joitakin rakennuksia muistona suurmogulien ajasta. Näihin kuuluu Bibi Ka Maqbaran mausoleumi, joka on rakennettu vuonna 1679 Taj Mahalin mallin mukaan.


title: Mysore

text: Mysore (virallisesti Mysuru; ) on Karnatakan osavaltion toiseksi suurin kaupunki Etelä-Intiassa. Vuoden 2011 väestönlaskun mukaan kaupungissa asui noin 888 000 ja kaupunkialueella 984 000 ihmistä.


title: Mysore

text: Mysore sijaitsee Chamundin kukkuloiden juurella noin 150 km lounaaseen osavaltion pääkaupunki Bangaloresta. Se sijaitsee Deccan ylängöllä noin 770 m korkeudessa suunnilleen Kaveri- ja Kabani-jokien puolivälissä.


title: Mysore

text: Mysoressa on kuivahko ilmasto jossa voidaan erottaa kolme vuodenaikaa: kesä, talvi ja monsuunikausi heinäkuusta marraskuuhun. Kuuminta on huhti- ja toukokuussa, keskimääräinen ylin lämpötila noin 34 astetta. Viileintä on tammikuussa, jolloin keskimääräinen alin on 16 astetta.


title: Mysore

text: Mysoren kaupunki tunnetaan vuosisatojen ajalta santelipuun ja siitä tehtyjen esineiden tuottajana. Se oli muodollisesti 1799-1831, käytännössä aina Intian itsenäistymiseen 1947 asti Mysoren kuningaskunnan pääkaupunki jota hallitsi WOdeyarin ruhtinassuku. Noilta ajoilta kaupungissa on runsaasti upeita palatseja.


title: Mysore

text: Santelipuun jalostus suitsukkeiksi ja parfyymeiksi on edelleen merkittävä teollisuudenala. Siellä on myös tekstiili- ja öljynjalostusteollisuutta sekä riisin ja nahkan jalostusta. Kaupungissa on IT-alan yrityksiä kuten myös autonosien valmistusta ja muuta konepajateollisuutta.


title: Mysore

text: Kaupunkia palvelee Mandakallin lentoasema, ja se on kahden rautatien risteysasema. Junamatka Banagaloreen kestää 2-3 tuntia. Pikajunia menee myös Mumbaihin ja Chennaihin sekä Arsikereen ja Hassaniin. Mysoren lentojen kannattavuus on huono, ja lentoyhtiöt ovat lopettaneet lentojaan sinne niin etä välillä sinne ei ollut lainkaan reittiliikennettä.


title: Mysore

text: Mysoressa toimii Mysoren yliopisto. Se on perustettu vuonna 1916. Nykyisin yliopistossa on 86 000 opiskelijaa joista noin kymmenentuhatta jatko-opiskelijoita.


title: Babm

text: Babm on keinotekoinen kieli. Sen suunnitteli japanilainen Fuishiki Okamoto, joka julkaisi kielestä yksityiskohtaisen kuvauksen kirjassaan vuonna 1962.


title: Babm

text: Okamoto suunnitteli babmin kansainväliseksi apukieleksi, mutta kuten suurin osa muistakin, se vaipui käytännössä täysin unholaan. Omien sanojensa mukaan Okamoto toteutti kielensä siten, että sen kielioppisäännöt olisivat hyvin yksinkertaiset, mutta kuitenkin kaikkien asioiden sanalliseen ilmaisemiseen riittävät.


title: Babm

text: Vaikka Okamoto näki vaivaa babmin vuoksi, hän ei saanut sille liiemmin puhujia eikä tukijoita.


title: Taivaantähystäjät

text: Taivaantähystäjät ("Uranoscopidae") on ahvenkalojen heimo. Heimoon kuuluu 9 sukua ja noin 50 lajia. Niitä tavataan Atlantin, Intian valtameren ja Tyynenmeren hiekkaisilla merenpohjilla.


title: Taivaantähystäjät

text: Taivaantähystäjä on väriltään ruskea, minkä ansiosta se kykenee piiloutumaan hiekan sekaan. Se alkaa sitten houkutella alaleuastaan kasvavalla säikeellään saalista luokseen. Kun otollinen saalis saapuu kohdalle, taivaantähystäjä ampaisee hiekasta sen kimppuun.


title: Taivaantähystäjät

text: Taivaantähystäjä kykenee naamioitumisen lisäksi myös puolustautumaan. Sillä on käytössään kaksi suurta myrkkypiikkiä ja sähkövirtaa tuottava elin. Hyökkäyksen kohteeksi joutuessaan kala purkaa jopa 50 voltin suuruisen sähkövarauksen, mikä tavallisesti riittää ajamaan isommankin pedon karkuun. Taivaantähystäjä käyttää sähköelintään myös suunnistamiseen, saaliin jäljittämiseen sekä yhteydenpitoon muiden kalojen kanssa.


title: Jamie Hewlett

text: Jamie Christopher Hewlett (s. 3. huhtikuuta 1968) on englantilainen sarjakuvapiirtäjä. Hänet tunnetaan eritoten Tank Girlin piirtäjänä ja Gorillazin animaattorina.


title: Jamie Hewlett

text: Nuoruutensa Hewlett vietti Horshamin kaupungissa, West Sussexissa, Englannissa ja opiskeli Tanbridgen House Schoolissa. Hänen piirtäjänlahjansa tulivat esiin varhain – hän avusti yhdellä töistään tieturvallisuuskampanjaa, joka pääsi kansalliseen televisiokilpailuun.


title: Jamie Hewlett

text: Opiskellessaan Northbrook Collegessa Hewlett, Alan Martin ja Philip Bond tekivät fanilehteä nimeltä Atomtan. Tämä sai sarjakuvapiirtäjä Brett Ewinsin kiinnostumaan kaksikosta ja pyysi Hewlettiä ja Martinia tekemään uutta materiaalia lehteen, jota hän toimitti yhdessä Steve Dillonin kanssa vuonna 1988. Deadline magazine koostui eri sarjakuvapiirtäjien stripeistä ja musiikki- sekä kulttuuriartikkeleista. Martin ja Hewlett loivat Tank Girlin, anarkistisen panssarivaunulla ajavan punkkariteinitytön. Tank Girlin suosio kasvoi nopeasti ja tämä nousi Deadlinen suosituimmaksi osioksi.


title: Jamie Hewlett

text: Hewlettin erikoinen tyyli sai suosiota, ja hän ryhtyi kuvittamaan levyjen kansia eri yhtyeille, kuten Senseless Things ja Cud.


title: Jamie Hewlett

text: Vuonna 1992 Hewlett oli jo melko tunnettu nimi sarjakuvateollisuudessa ja yksi niistä harvoista, jotka pääsivät kuuluisuuteen sarjakuvapiirtäjänä. MGM teki vuonna 1995 Tank Girlistä elokuvan, jonka pääosaa näytteli Lori Petty. Elokuva ei kuitenkaan menestynyt, eikä se muistuttanut sarjakuvaa tarpeeksi fanien harmiksi.


title: Jamie Hewlett

text: Vuonna 1998 Hewlett aloitti Gorillaz-projektin, jossa neljä animoitua hahmoa, Noodle, 2D, Russel ja Murdoc, toimivat yhtyeen jäseninä. Musiikillisesti Gorillaz yhdistelee folkia, rockia ja rappia. Tiiviimmässä yhteistyössä Hewlett on ollut Blur-yhtyeen Damon Albarnin kanssa. Hän teki Albarnin kanssa vuonna 2008 musikaalin "Monkey: Journey to the West".


title: Olio (ohjelmointi)

text: Olio-ohjelmoinnissa olio on ohjelmiston perusyksikkö, joka sisältää joukon loogisesti yhteenkuuluvaa tietoa (attribuutteja) ja toiminnallisuutta (metodeja). Oliot voivat kommunikoida keskenään lähettämällä ja vastaanottamalla viestejä. Viestin vastaanottaminen suorittaa määritellyn toiminnon vastaanottavassa oliossa. Oliota käytetään ohjelmistosuunnittelussa esittämään jonkun abstraktin tai reaalimaailman käsitteen ilmentymää ohjelmistossa. Oliokielillä laaditut ohjelmat koostuvat tavallisesti lukuisista olioista, joiden yhteistyön tuloksena on ratkaisu ohjelmointiongelmaan.


title: Olio (ohjelmointi)

text: Luokka määrittelee jonkun tietyn oliojoukon yhteiset piirteet. Olio on luokan ilmentymä, "instanssi". Esimerkiksi henkilörekisteriohjelmassa määritellään luokka "Henkilö", joka määrittelee millaista tietoa henkilöistä halutaan esittää ja millä tavalla näitä tietoja voidaan käsitellä. Ohjelman ajon aikana luokasta "Henkilö" luodaan olioita esittämään yksittäisiä henkilöitä.


title: Olio (ohjelmointi)

text: Oliokielissä oliot toteutetaan ajonaikaisina tietorakenteina, jotka sisältävät jäsenmuuttujat olion tiedon tallentamiseen. Olioiden toiminnallisuus määritellään useimmiten luokkien jäsenfunktioissa, jolloin kaikki saman luokan oliot sisältävät täsmälleen saman toiminnallisuuden tiedon käsittelyyn. Oliokieli osaa selvittää olion määrittelevän luokan, eli tyypin, ja siten käyttää oikeita jäsenfunktioita eri olioiden yhteydessä.


title: PGA Championship

text: PGA Championship on yksi neljästä miesten golfin major-turnauksesta.


title: PGA Championship

text: Ensimmäinen PGA Championship pelattiin vuonna 1916 Bronxvillessä, New Yorkissa. Ensimmäinen voittaja oli britti Jim Barnes. Ensimmäisen maailmansodan vuoksi kilpailu jäi pelaamatta kahtena seuraavana vuonna, ja kun vuonna 1919 päästiin taas pelaamaan, oli voittaja jälleen Barnes. Walter Hagen voitti kilpailun viisi kertaa 1920-luvulla. Gene Sarazen voitti vuosina 1922, 1923 ja 1933. Denny Shute voitti peräkkäisinä vuosina 1936 ja 1937. Hänen jälkeensä samaan pystyi seuraavan kerran Tiger Woods vuosina 1999 ja 2000 sekä uudelleen vuosina 2006 ja 2007.


title: PGA Championship

text: Byron Nelson oli kilpailun suuri nimi vuodesta 1939 vuoteen 1945. Tuona aikana pelatuista kuudesta finaalista hän oli mukana viidessä. Vuonna 1943 kilpailua ei pelattu toisen maailmansodan takia. Vuonna 1942 ensimmäisen voittonsa otti Sam Snead, joka voitti kilpailun myös 1949 ja 1951.


title: PGA Championship

text: Vuonna 1958 kilpailun pelimuoto vaihdettiin reikäpelistä lyöntipeliin. Vuonna 1963 Jack Nicklaus voitti ensimmäisen viidestä mestaruudestaan. Hän saavutti viimeisen voittonsa 1980 Walter Hagenin kotikaupungissa Rochesterissa, New Yorkissa, Oak Hill Country Clubilla, ja jakoi näin Hagenin kanssa ennätyksen voittojen määrässä. Vuonna 1999 23-vuotias Tiger Woods voitti ensimmäisen mestaruutensa yhden lyönnin erolla espanjalaiseen Sergio Garcíaan. Vuonna 2007 Woods voitti neljännen mestaruutensa.


title: PGA Championship

text: Lähde


title: Disulfidisidos

text: Disulfidisidos on yksinkertainen kovalenttinen sidos kahden tioliryhmän välillä. Disulfidisidosta kutsutaan myös S-S-sidokseksi, rikkisidokseksi, rikkisillaksi tai disulfidisillaksi. Tätä terminologiaa käytetään yleisesti biokemiassa ja bio-orgaanisessa kemiassa. Muodollisesti (R-S-S-R)-liitosta kutsutaan persulfidiksi, kuten (R-O-O-R)-liitosta peroksidiksi, mutta sen nimityksen käyttö on harvinaista.


title: Disulfidisidos

text: Kolmen rikkiatomin sitoutuessa toisiinsa yksinkertaisilla kovalenttisilla sidoksilla (S-S-S) kutsutaan sidosta trisulfidisidokseksi, vaikka tosiasiassa siinä on kaksi disulfidisidosta. Disulfidisidokset muodostuvat yleensä kahden tioli- eli sulfhydryyliryhmän (-SH) hapettuessa kuten alla olevassa kuvassa. Disulfidisidos voidaan palauttaa sulfhydryyliryhmiksi pelkistämällä.


title: Disulfidisidos

text: Proteiineissa disulfidisidokset muodostuvat kysteiinitähteiden tioliryhmien välille. Toinen rikkipitoinen aminohappo, metioniini, ei voi muodostaa disulfidisidoksia. Disulfidisidoksilla on suuri merkitys proteiinin kolmiulotteisissa tertiaari- ja kvaternaarirakenteissa. Disulfidisidos stabiloi proteiinia useilla tavoilla: 1) Se pitää kaksi proteiinin osaa yhdessä joko intra- tai intermolekulaarisesti eli sidos on joko yhden polypeptidiketjun sisäinen tai kahden polypeptidiketjun välillä. 2) Se voi muodostaa laskostuneen proteiinin hydrofobisen ytimen. 3) Se vähentää läheisyydessään vesimolekyylien pitoisuutta, mikä stabiloi vesimolekyyleille herkkiä sekundaarirakenteiden vetysidoksia.


title: Repo

text: Repo tarkoittaa seuraavia:


title: Repo

text: Eläimiä:Henkilöitä:Muita merkityksiä


title: Miinalautta Pansio

text: Miinalautta Pansio (kylkinumero 90) on Suomen merivoimien Pansio-luokan miinalautta. Aluksella on suuri miina- ja kuljetuskapasiteetti, ja se on varustettu koneellisilla miinojen lastaus- ja laskulaitteilla. Alus kykenee lähes samoihin tehtäviin kuin merivoimien miinalaivatkin.


title: Miinalautta Pansio

text: Alus tilattiin toukokuussa 1990 Olkiluodon telakalta. Alus valmistui 1991, ja se otettiin palvelukseen 25. syyskuuta 1991.


title: Miinalautta Pansio

text: Alus palvelee Rannikolaivaston 6. pintatorjuntalaivueessa, ja sen kotisatama ja kummikaupunki on Turun Pansio.


title: Miinalautta Pansio

text: Muut Pansio-luokan miinalautat ovat Porkkala ja Pyhäranta.


title: Facebook

text: Facebook () on Internetissä toimiva mainosrahoitteinen yhteisöpalvelu. Sivusto tarjoaa käyttäjille mahdollisuuden kuvallisen käyttäjäprofiilin luomiseen sekä yhteydenpitoon ystäviensä kanssa. Facebookissa on myös mahdollista liittyä erilaisiin yhteisöihin ja saada tietoa tulevista tapahtumista. Facebookin liikeidea on myydä mainostajille mahdollisuutta lähettää palvelun kautta käyttäjille kohdennettua mainontaa. Facebookin omistaja ja ylläpitäjä on Facebook Inc -yritys, jonka kotipaikka on Palo Altossa Kalifornian osavaltiossa Yhdysvalloissa. Facebookin perusti sen nykyinen toimitusjohtaja Mark Zuckerberg Harvardin yliopiston kampuksella yhdessä opiskelukavereidensa Eduardo Saverinin, Dustin Moskovitzin ja Chris Hughesin kanssa.


title: Facebook

text: Facebookilla on yli 3 000 työntekijää. Kesäkuun 2017 lopussa Facebookilla oli kaksi miljardia rekisteröitynyttä käyttäjää.


title: Facebook

text: Nimi Facebook on peräisin Hardvardin yliopiston vuosittain julkaisemalta kirjalta, jossa esitellään yliopiston uudet opiskelijat. Kirjan nimi on "Freshman Register", mutta sitä kutsutaan lempinimellä "Facebook".


title: Facebook

text: Facebookin alullepanijana toimi yhtiön nykyinen toimitusjohtaja Mark Zuckerberg. Sivuston kehittämisessä hän sai tukea ystäviltään Eduardo Saverinilta, Dustin Moskovitzilta ja Chris Hughesilta.


title: Facebook

text: Facebookin idea kuitenkin perustuu alun perin ConnectU:n yhteisöpalveluohjelmistoon. ConnectU:n perustajat Tyler ja Cameron Winklevoss antoivat vuonna 2003 Zuckerbergin tehtäväksi viimeistellä kehittelemänsä yhteisöpalveluohjelmiston. Zuckerberg kuitenkin varasti idean ja julkaisi Facebookin alkuvuodesta 2004. Asiaa puitiin oikeudessa vuonna 2008. Facebook ja ConnectU sopivat kuitenkin oikeustapauksen ja Facebook maksoi 65 miljoonan dollarin vahingonkorvaukset ConnectU:lle. Oikeusjutun osapuolet sopivat visusta vaitiolosta, mutta juttu kuitenkin levisi julkisuuteen ConnectU:n lakitoimiston kömmähdyksen myötä.


title: Facebook

text: Alun perin Zuckerberg suunnitteli Facebookin ainoastaan yliopiston sisäiseen käyttöön. Sana tästä uudesta palvelusta levisi nopeasti ja Facebookin suosio alkoi kasvaa räjähdysmäisesti. Suosion seurauksena palvelua päätettiin laajentaa Stanfordin, Columbian, sekä Yalen yliopistoihin.


title: Facebook

text: Zuckerberg ja Moskovitz päättivät jättää opintonsa Harvardissa kesken tehdäkseen unelmistaan totta ja pyörittääkseen Facebookia täysipäiväisesti. Vuoden lopulla käyttäjämäärä lähenteli jo miljoonaa käyttäjää. Vuonna 2005 Facebook jatkoi laajentumistaan useisiin eri kouluihin Yhdysvalloissa ja lopulta myös ulkomaille. Vuoden 2005 joulukuussa palvelulla oli jo yli viisi ja puoli miljoonaa käyttäjää.


title: Facebook

text: Vuonna 2006 käyttäjäkuntaa laajennettiin ensin työyhteisöille ja lopulta kaikille avoimeksi. Internet-jätti Yahoo tarjosi Facebookista miljardi dollaria, mutta Zuckerberg kieltäytyi. Käyttäjämäärä kasvoi vuoden aikana jo yli 12,5 miljoonaan käyttäjään.


title: Facebook

text: Lokakuussa 2007 Microsoft osti 1,6 %:n osuuden Facebookista 240 miljoonalla Yhdysvaltain dollarilla (noin 169 miljoonaa euroa), mikä antaa koko Facebookin arvoksi noin 10,5 miljardia euroa.


title: Facebook

text:
Facebook Inc:n listautumisesta pörssiin on puhuttu, ja keväällä 2010 arvioitiin sen arvon tällöin nousevan jopa 35–60 miljardiin dollariin.
Vuoden 2011 alussa Goldman Sachs ja Digital Sky Technologies arvottivat yhtiön 50 miljardin dollarin arvoiseksi.


title: Facebook

text:
Facebook virallisti 1. helmikuuta 2012 suunnitelmansa listautua pörssiin yhtiön jättäessä listautumishakemuksensa Yhdysvaltain arvopaperimarkkinaviranomaisille. Facebook arvioi samalla tehneensä vuonna 2011 voittoa 688 miljoonaa dollaria eli yli 500 miljoonaa euroa. Vuoden 2011 liikevaihdon yhtiö arvioi yltävän 3,7 miljardiin dollariin eli noin 2,8 miljardiin euroon. Yhtiö ei ole aikaisemmin julkaissut tarkkoja talousarvioitaan.
Huhtikuussa 2012 Facebook osti miljardilla dollarilla Instagram-kuvapalvelun.


title: Facebook

text: Facebook listattiin NASDAQ OMX:iin New Yorkiin 18. toukokuuta 2012. Yhtiön pörssiarvoksi muodostui avauspäivänä 104 miljardia euroa.


title: Facebook

text: Suomessa Facebook alkoi levitä varsinaisesti vuoden 2007 lokakuussa. Tuolloin aktiivisia käyttäjiä oli kokonaisuudessaan jo 58 miljoonaa. Facebookin suomennos saatiin valmiiksi keväällä 2008. Translations-sovelluksen avulla käyttäjät itse ehdottivat käännöksiä Facebookissa käytettäville sanoille ja käsitteille. Sovellusta käyttävä yhteisö äänesti parhaat sanat, jotka sitten otettiin käyttöön suomenkieliseen Facebookiin.


title: Facebook

text: Facebookin tilastojen mukaan aktiivisia suomalaisia käyttäjätunnuksia on noin 2 miljoonaa, mutta todellisten suomalaiskäyttäjien määräksi on arvioitu muiden tilastojen vertailun avulla 1,7 miljoonaa.


title: Facebook

text: Tammikuussa 2012 julkaistun tutkimuksen mukaan yli tuhannen tykkääjän Facebook-sivuja on Suomessa noin tuhat. Näistä 50 suosituinta sivua oli onnistunut saamaan yli 100 000 tykkääjää. Sukupuolensa ilmoittaneista käyttäjistä yli puolet oli naisia (57 %). Tutkimuksen mukaan suomalaiset yritykset käyttävät Facebookia pääasiassa tiedottamiseen (92 % vastaajista), mutta myös brändinrakennus (81 %) ja asiakassuhteiden hoitaminen (71 %) olivat yleisiä käyttötarkoituksia. Sivujen ylläpitoon käytetään keskimäärin noin 4 tuntia viikossa. Facebook-sivujen tykkääjien aktiivisuustaso oli keskimäärin 3,9 % ja mediaani 1,8 %. Eniten aktiivisuutta Facebook-sivuilla oli seurantajaksona (14.11. – 14.12.2011) kello 10 ja klo 20.


title: Facebook

text: Facebookissa ihmiset esiintyvät lähtökohtaisesti oikealla nimellään. Käyttö alkaa lähettämällä kuva itsestään ja ajan myötä keräämällä lista kavereista. Kuvaa ei ole pakko lisätä. Jokaisen kaverin täytyy hyväksyä lähetetty kaveripyyntö, minkä jälkeen molemmat osapuolet ilmestyvät toistensa listalle.


title: Facebook

text: Sivusto tarjoaa useita tapoja kertoa kuulumisistaan ja kokemuksistaan. Jokaisella on oma "aikajana" (aikaisemmin "seinä"), johon kaverit voivat kirjoittaa viestejä ja jossa voi kertoa omia tapahtumia "status-" eli "tilapäivityksissä". Facebookin etusivu näyttää "uutisvirran", joka toimii yhteenvetona uusimmista tapahtumista. Käytössä on myös yksinkertainen chat, jossa voi keskustella reaaliaikaisesti.


title: Facebook

text: Käyttäjällä voi olla Facebookin rajattoman tallennuskapasiteetin ansiosta loputtomasti kuvia itsestään tai muista tapahtumista. Kuvia voi jaotella teeman mukaan erilaisiin albumeihin ja lisätä niihin tägejä, jotka kertovat, keitä niissä esiintyy. Kuvia on mahdollista myös kommentoida. Henkilö voi hallita julkaisemiensa kuvien tai tietojen näkyvyyttä. Eri osa-alueita voi rajoittaa näkymään vain itselle, läheisille kavereille, kaikille kavereille, kavereiden kavereille tai kaikille.


title: Facebook

text: Mainosbannerien lisäksi Facebook on kehittänyt muun muassa erilaisia sovelluksia ja pelejä, joiden mainostaminen tuo tuloja verkoston lisäksi myös käyttäjille.


title: Facebook

text: Huhtikuussa 2018 Mark Zuckerberg kertoi Facebookin kehittäjäkonferenssissa että Facebookiin lisätään deittailupalvelu.


title: Facebook

text: Kuka tahansa Facebook-tilin käyttäjä voi perustaa oman Facebook-ryhmän. Ryhmän jäsenet voivat lähettää toisilleen Internetin sisältöä, kuten linkkejä, mediasisältöä, kysymyksiä, tapahtumia, editoitavia dokumentteja ja kommentteja jotka kohdistuvat kyseisiin sisältöihin.


title: Facebook

text: Facebook-ryhmiä perustetaan ja niitä käytetään monenlaiseen netin kautta tehtävään yhteydenpitoon, kuten keskusteluihin, tapahtumien mainostamiseen, informaation levittämiseen tai jonkin yhden asian liikkeen tai harrastus- tai kaveripiirin luomiseen. Monesti ryhmiin liitytään myös sen kummemmin pohtimatta mitä siellä aikoo tehdä, jolloin ne ikään kuin toimivat kannanottona, muistuttaen Facebokissa esiintyvää "peukuttamista" eli "tykkäämistä".


title: Facebook

text: Facebook-ryhmät toimivat yleensä samanhenkisten ihmisten kohtaamispaikkoina Internetissä. Facebook-ryhmiä käyttävät usein esimerkiksi kerhot, yhdistykset, yritykset ynnä muut. Niissä vierailevat tyypillisesti erilaisten kerhojen, intressiryhmien ja yhdistysten jäsenet, kauppiaiden asiakkaat, yritysten työntekijät sekä ketkä hyvänsä Facebookin käyttäjät.


title: Facebook

text:
Facebook-ryhmillä on kolme eri yksityisyyskategoriaa (yksityisyysasetusta):
Ainoa rajoitus on, ettei sisältöä voi muuttaa ennen kuin liittyy ryhmän jäseneksi.


title: Facebook

text: Facebookin käyttäjät voivat liittyä enintään 6 000 ryhmään. Facebook poistaa automaattisesti kaikki ryhmät, joissa ei ole jäseniä.


title: Facebook

text: Kävijämääriensä perusteella Facebook on suosituin yhteisöpalvelu. Se ohitti suurimman kilpailijansa MySpacen huhtikuussa 2008. ComScoren mukaan Facebookilla oli kesäkuussa 2008 noin 132,2 miljoonaa uniikkia käyttäjää, kun taas MySpacella vain 117,6 miljoonaa. Alexan mukaan palvelu on nykyisin maailman toiseksi suosituin internet-sivusto. Sivusto on kaikkein suosituin muun muassa Indonesiassa, Filippiineillä ja Norjassa.


title: Facebook

text: Syksyllä 2009 Facebook oli maailman neljänneksi vierailluin sivusto. Googlen omistaman DoubleClick-yhtiön kesäkuussa 2010 tekemän 1 000 suosituimman sivuston listan mukaan Facebook oli maailman suosituin sivusto; kuukauden aikana sivustolla oli vieraillut yhteensä 540 miljoonaa uniikkia kävijää. Listalla ei kuitenkaan ollut aikuisviihde- tai Googlen omistamia sivustoja. New York Timesin huhtikuussa 2010 tekemän tutkimuksen mukaan Facebookin käyttäjistä eniten tuli Yhdysvalloista (118,7 miljoonaa käyttäjää), Isosta-Britanniasta (24,1 miljoonaa) ja Indonesiasta (22,7 miljoonaa). Maailman vierailluimmaksi verkkopalveluksi Facebook nousi vuonna 2012. Facebook ylitti ensimmäisen kerran miljardin kuukausittaisen käyttäjän rajan 14. syyskuuta 2012. Lokakuussa 2015 palvelu rikkoi puolentoista miljardin rekisteröityneen käyttäjän rajan ja miljardin päivittäisen käyttäjän rajan. Kesäkuun 2017 lopussa rekisteröityneitä käyttäjiä oli kaksi miljardia.


title: Facebook

text: Facebookin tietoturva ja palvelun käyttäjien yksityisyyden suoja on herättänyt paljon keskustelua.


title: Facebook

text: Käyttäjä voi parantaa tietoturvaansa Facebookissa rajoittamalla profiilinsa näkyvyyttä ja näin piiloutua tuntemattomilta ihmisiltä. Kaveripyynnöt voi jättää vahvistamatta, eikä profiilissa tarvitse pitää huomattavaa osaa yhteyksistään. Facebook voi säilyttää ja hyödyntää näyttämättömätkin yhteystiedot noudattamansa Yhdysvaltain lainsäädännön mukaisesti. Näin ollen käyttäjillä ei välttämättä ole tietoa siitä, miten heidän aikaisemmin antamiaan tietoja säilytetään, välitetään toisille ja hyödynnetään.


title: Facebook

text: Facebook tarjoaa Facebook Pixel -seurantaominaisuuden verkkosivustoille. Lisäämällä koodi omalle sivulleen voi seurata nettisivuilla käyneitä, profiloida heitä ja kohdistaa mainontaa.


title: Facebook

text: Vuonna 2009 Facebookin ylläpito antoi ilmoituksen, jonka mukaan se peruu käyttäjäehdon, minkä mukaan Facebook omistaa kaikkien rekisteröityjen käyttäjien tallentamat tiedot ikuisesti.


title: Facebook

text: Toukokuun viimeisenä päivänä vuonna 2010 järjestettiin "Eroa Facebookista" -päivä. Tempauksen tarkoituksena oli vastustaa palvelun huonoa yksityisyydensuojaa. Päivän aikana yli 30 000 Facebookin käyttäjää erosi palvelusta, mikä tosin vastasi 0,008 %:ia kaikista käyttäjistä.


title: Facebook

text: Joulukuussa 2010 Viestintäviraston tietoturvayksikön päällikkö Erka Koivunen arvosteli Facebookin käyttäjille suunnattua palvelua, jossa pyydetään käyttäjän sähköpostin salasanaa idealla, että palvelu voisi löytää helposti käyttäjälle kavereita Facebookin käyttäjistä.


title: Facebook

text:
On selvinnyt että Facebook rakentaa "varjoprofiileja" myös ihmisistä jotka eivät ole edes liittyneet palveluun. Palvelun toimitusjohtaja Mark Zuckerberg sanoi Yhdysvaltain kongressin kuulemisessa ettei tiedä mitä tarkoitetaan eikä palvelussa käytetä tätä nimitystä.
Packet Storm Security -tietoturvayhtiö on todistanut ei-käyttäjistä luotujen profiilien olemassaolon jo 2013.
Tiedonkeruu tapahtuu ilmeisesti Facebookin skannatessa ihmisten puhelinten yhteystietoja ja puhelinnumeroita ja muiden yrityksen omistamien verkkosivustojen kuten Instagramin ja WhatsAppin tietoja.


title: Facebook

text: On anekdoottisia epäilyjä siitä että Facebook kuuntelee matkapuhelinten mikrofoneja ja kohdistaa mainoksia puhutun perusteella. Tätä ei ole voitu aukottomasti todistaa. Palvelu on vuonna 2016 antanut lausunnon ettei se tee tätä.


title: Facebook

text: Keväällä 2018 paljastui tapaus, jossa Cambridge Analytica -yhtiö oli hyödyntänyt 87 miljoonan Facebook-käyttäjän tietoja poliittiseen mainontaan. Cambridge Analytica oli saanut datan tavalla, joka rikkoi Facebookin käytäntöjä. Tiedosta rakennettiin profiileja, joille kohdistettiin poliittista mainontaa Yhdysvaltain vuoden 2016 presidentinvaalien ja BrExit-äänestyksen aikaan.


title: Facebook

text: Syyskuussa 2018 Facebook vahvisti joutuneensa tietomurron kohteeksi, jossa 50 miljoonan käyttäjän tiedot ovat vaarantuneet.


title: Facebook

text:
Facebookia voi käyttää joko yksityishenkilönä profiililla tai yrityksille ja yhdistyksille tarkoitetuilla sivuilla. Facebook-sivuillaan yritykset markkinoivat tuotteitaan ja palveluitaan ja palvelevat asiakkaitaan. Facebook-käyttäjät voivat tykätä yritysten sivuista ja näin vastaanottaa yritysten viestejä.
Lisäksi Facebook tarjoaa yrityksille mahdollisuuden kohdentaa julkaisujaan tietyille kohderyhmille tai tehdä mainoksia, jotka ohjaavat Facebookin ulkopuolisille sivuille.


title: Facebook

text: Palvelussa mainostava yritys voi kohdentaa mainoksensa todella tarkasti. Mainokset voi asettaa näkymään esimerkiksi vain alle 20-vuotiaille, Suomessa asuville ja parisuhteessa oleville miehille. Facebook palveluna kehittyy jatkuvasti ja todella nopealla tahdilla. Palvelun alkuvaiheessa esimerkiksi kaikki sivuista tykänneet saivat yritysten kaikki julkaisut, mutta sivusto ei ole toiminut enää pitkään aikaan niin, koska Facebookin tavoitteena on tehdä rahaa hankkimalla tuloja yrityksiltä, jotka maksavat julkaisujen mainostamisesta.


title: Facebook

text:
Facebook on alun perin ohjelmoitu PHP-alustalla. Vuonna 2010 Facebook julkaisi HipHop-kääntäjän (HPHPc), joka kääntää PHP-koodin C++:ksi, joka voidaan kääntää edelleen natiiviksi ohjelmaksi palvelun nopeuttamiseksi.
Vuonna 2013 HipHop-kääntäjä korvattiin HHVM-virtuaalikoneella (HipHop Virtual Machine), joka kääntää koodin ajonaikana.
Vuodesta 2014 lähtien Facebook on korvaamassa PHP:tä taaksepäin yhteensopivalla Hack-ohjelmointikielellä.


title: Facebook

text: Facebook on julkaissut Open source -ohjelmistoa sekä muun muassa "Big Sur" laitealustan avoimeen käyttöön.


title: Facebook

text: Facebookille on syntynyt tai syntymässä uusia kilpailijoita. Esimerkiksi Google on kehittänyt oman yhteisöpalvelun nimeltä Google+.


title: Facebook

text: Analyytikoiden mukaan Facebook saa kilpailijoitaan enemmän lisäkäyttäjiä sen takia, että se koetaan yksityisemmäksi, kun taas MySpace arvioidaan yleiseksi ja nimettömäksi.


title: Facebook

text: Suomessa Lyyra-verkkopalvelu pyrki luomaan palvelustaan suomalaisopiskelijoiden yhteisöä. Heinäkuussa 2008 Facebook haastoi oikeuteen saksalaisen Studivzin, joka oli sen mukaan kopioinut Facebookin ulkonäön.


title: Facebook

text: Keväällä 2010 alettiin kehittää verkkopalvelu Diasporaa, jonka käyttäjillä on valta siihen, miten heidän tietojaan käytetään. Näin se pyrkii erottautumaan Facebookista, jossa käyttäjät joutuvat koko ajan taistelemaan oman tilansa säilyttämisestä.


title: Tom Daschle

text: Thomas Andrew Daschle (s. 9. joulukuuta 1947 Aberdeen, Etelä-Dakota) on yhdysvaltalainen poliitikko demokraattisesta puolueesta. Daschle oli Yhdysvaltain senaatin jäsen Etelä-Dakotan osavaltiosta vuosina 1987–2005. Hän oli senaatin enemmistöjohtaja vuosina 2001–2003 ja vähemmistöjohtaja 2003–2005. Daschle hävisi uudelleenvalinnan John Thunelle vuonna 2004. Vuosina 1979–1987 hän oli Yhdysvaltain edustajainhuoneen jäsen.


title: Tom Daschle

text: Nykyään Daschle toimii poliittisena asiantuntijana lakifirma Alston & Bird LLP:ssa ja vierailevana professorina Georgetownin yliopistossa.


title: Tom Daschle

text: Yhdysvaltain presidentti Barack Obama nimitti Daschlen ehdokkaakseen seuraavaksi terveysministeriksi torstaina 11. joulukuuta 2008. Daschle vetäytyi ministeriehdokkuudestaan 3. helmikuuta 2009, kun hänen verorästeistään oli noussut kohu.


title: Imperatiivinen ohjelmointi

text: Imperatiivinen ohjelmointi on yleinen ohjelmointiparadigma. Imperatiivisessa ohjelmoinnissa ongelman ratkaisu kuvataan yksiselitteisesti vaihe vaiheelta riittävällä tarkkuudella käyttäen ohjelmointikielen komentoja. Komennot suoritetaan yksi kerrallaan järjestyksessä ensimmäisestä viimeiseen. Vuonohjauslauseet voivat kuitenkin siirtää ohjelman suorituksen jatkumaan jostain muusta, kuin järjestyksessä seuraavasta komennosta. Komennot muuttavat suorituksen tilaa muokkaamalla laitteiston muistiin tallennettuja muuttujan arvoja.


title: Imperatiivinen ohjelmointi

text: Imperatiivinen paradigma on tietokonelaitteiston luonnollinen tapa toimia.


title: Imperatiivinen ohjelmointi

text: Imperatiivisen kielen tyypillisiä tunnusmerkkejä ovat:


title: Imperatiivinen ohjelmointi

text: Deklaratiivinen ohjelmointi on vastakohta imperatiiviselle ohjelmoinnille. Deklaratiivisessa kielessä (kuten useat merkintäkielet) imperatiivisen kielen tunnusmerkit puuttuvat tai ovat "implisiittisiä".


title: Imperatiivinen ohjelmointi

text: Proseduraalinen ohjelmointi voidaan käsittää imperatiiviseen ohjelmoinnin lajikkeeksi.


title: Imperatiivinen ohjelmointi

text: FORTRAN on yksi esimerkki varhaisesta imperatiivista paradigmaa toteuttavista ohjelmointikielistä.


title: David Geffen

text:
David Lawrence Geffen (s. 21. helmikuuta 1943 New York) on yhdysvaltalainen elokuva- ja musiikkituottaja. Geffen oli perustamassa Geffen Recordsia. Hänet tunnetaan myös yhtenä Dreamworksin perustajista Steven Spielbergin ja Jeffrey Katzenbergin lisäksi. Forbesin mukaan hän on miljardööri.
Geffen kerää amerikkalaista taidetta, kuten Jackson Pollockin, Mark Rothkon ja Willem de Kooningin töitä. Geffen on avoimesti homoseksuaali. Ennen kaapista ulos tuloaan Geffen seurusteli Cherin ja Marlo Thomasin kanssa 1970-luvulla.


title: Jeffrey Katzenberg

text: Jeffrey Katzenberg (s. 21. joulukuuta 1950 New York) on yhdysvaltalainen elokuvatuottaja ja Dreamworksin pääjohtaja. Hänet tunnetaan myös entisenä The Walt Disney Companyn hallituksen jäsenenä ja Shrek-animaation tuottajana.


title: Cerro Sechín

text: Cerro Sechín on eräs Perun ns. alkujakson keskuksia tuolloin tiheästi asutussa Casmajoen laaksossa ehkä n. 1700–800 eaa. Se oli alueen suurin temppelikeskus silloin. Cerro Sechin tunnetaan megaliittiarkkitehtuuristaan ja kivikaiverruksistaan, ja vuoren juureen rakennetusta temppelistä. Niissä näkyy makaabereita ihmisuhraukseen ja sotaan liittyviä kohtauksia. Tästä on päätelty mm. että Cerro Sechin olisi ollut valtio, joka kävi sotia hankkiakseen ihmisuhreja. Kiviveistoksia sisältävä kivirakenteinen seinä on lisätty melko myöhään kaupungin historiassa. Cerro Sechinin romahtaessa noin 900 eaa. monet muutkin Perun rannikon keskukset luhistuivat. Syynä on saattanut olla jokin kuivuutta aiheuttanut ilmastonmuutos, joka tuhosi sadon.


title: Jesse Jackson

text: Jesse Louis Jackson (synt. Jesse Louis Burns, s. 8. lokakuuta 1941 Greenville, Etelä-Carolina) on yhdysvaltalainen kansalaisoikeusaktivisti, baptistipastori ja poliitikko. 1960-luvulla hän kuului Martin Luther Kingin sisäpiiriin. Jackson oli ehdolla demokraattisen puolueen presidenttiehdokkaaksi vuosien 1984 ja 1988 vaaleissa. Hänen poikansa Jesse Jackson Jr. oli Yhdysvaltain kongressin jäsen vuosina 1995–2012.


title: Jesse Jackson

text: Jesse Louis Burns syntyi 8. lokakuuta 1941 Greenvillessä, Etelä-Carolinassa. Hänen isänsä Noah Lewis Robinson oli naimisissa ja äiti Helen Burns tämän 16-vuotias naapuri. Helen Burns meni pian poikansa syntymän jälkeen naimisiin Charles Jacksonin kanssa, ja tämä adoptoi Jessen, joka piti myöhemmin molempia miehiä isinään.


title: Jesse Jackson

text: Jackson eli nuoruuttaan rotuerottelun aikana, jolloin afroamerikkalaiset eivät muun muassa saaneet bussissa istua samoilla penkeillä valkoisten kanssa, ja mustille ja valkoisille oli eri koulut. Rosa Parksin aloittama Montgomeryn bussiboikotti 1950-luvulla antoi Jacksonille kipinän siitä, että asiat voisivat olla toisin. Hän opiskeli vuoden urheilustipendillä Illinois’n yliopistossa ja vaihtoi sitten Pohjois-Carolinan Greensborossa sijaitsevaan North Carolina A&T State Universityyn, jossa hän tapasi tulevan vaimonsa, Jacqueline Brownin. Greenborossa Jackson lähti mukaan mielenosoituksiin kansalaisoikeuksien puolesta.


title: Jesse Jackson

text: Vuonna 1965 Jackson tapasi Martin Luther Kingin, joka palkkasi hänet Southern Christian Leadership Conferenceen (SCLC). Kun King ammuttiin 4. huhtikuuta 1968, Jackson oli samassa motellissa kerrosta alempana. Jackson kertoi toimittajille Kingin kuolleen käsivarsilleen, mutta Kingin avustajat kiistivät tämän.


title: Jesse Jackson

text: Vuonna 1971 Jackson erosi SCLC:stä ja perusti oman järjestönsä, Operation PUSH - People United to Save Humanity, jonka nimeksi myöhemmin vaihdettiin People United to Serve Humanity. PUSH muun muassa järjesti boikotteja yrityksiä vastaan, jotta nämä palkkaisivat tummaihoisia työntekijöitä.


title: Jesse Jackson

text: 1980-luvulta lähtien Jackson on neuvotellut kansainvälisten vankien ja panttivankien vapauttamisesta, kuten kolmen yhdysvaltalaisen sotilaan vapauttamisen Jugoslaviassa vuoden 1999 keväällä ja kahden yhdysvaltalaisen vapauttamisen gambialaisesta vankilasta syyskuussa 2012.


title: Jesse Jackson

text: Jackson oli ehdokkaana vuoden 1984 presidentinvaalien demokraattipuolueen esivaaleissa. Hän oli Shirley Chisholmin jälkeen toinen afroamerikkalainen, joka oli ehdolla ison puolueen presidenttiehdokkaaksi. Jackson sai yli kolme miljoonaa ääntä eli 18,2 prosenttia, ja arviolta 80 prosenttia mustien äänistä. Demokraattien ehdokkaaksi valittiin Walter Mondale, joka hävisi republikaanien ehdokkaalle Ronald Reaganille.


title: Jesse Jackson

text: Myös seuraavissa vaaleissa vuonna 1988 Jackson lähti demokraattien esivaaliehdokkaaksi. Liberaaleista mielipiteistään huolimatta Jackson oli vastustanut jyrkästi aborttia, mutta vuoden 1988 vaaleihin tultaessa hän oli muuttanut kantaansa ja kannatti aborteille liittovaltion rahoitusta. Hän sai seitsemän miljoonaa ääntä ja äänienemmistön 13 osavaltiossa, mutta hävisi puolueen ehdokkuuden Michael Dukakisille, joka hävisi varsinaiset vaalit republikaanien George H. W. Bushille.


title: Jesse Jackson

text: Vuoden 2008 vaaleissa Jackson kannatti Barack Obamaa.


title: Jesse Jackson

text: Jesse ja Jacqueline Jackson (o.s. Brown) ovat olleet naimisissa vuodesta 1962 lähtien, ja heillä on viisi lasta. 1990-luvun lopulla Jesse Jacksonilla oli suhde, josta syntyi tytär.


title: Jesse Jackson

text: Vuonna 1968 Jackson vihittiin baptistipastoriksi.


title: Harry Potter ja kuoleman varjelukset (elokuva)

text: Harry Potter ja kuoleman varjelukset ("Harry Potter and the Deathly Hallows") on kaksiosainen fantasiaelokuva.


title: Ukkosen väki

text: Ukkosen väki tarkoittaa ukkoseen liittyviä haltijoita tai itsensä Ukko Ylijumalan taikavoimaa suomalaisessa kansanperinteessä.


title: Ukkosen väki

text: Parantajat ovat hankkineet ukkosen väkeä avukseen voidakseen sen avulla parantaa sairaita. Uskottiin, että ukkosen väkeä voi saada avukseen ulkona ukonilmalla, jos tietää oikeat loitsut ja toimitukset.


title: Ukkosen väki

text: Erään kansanperinteen mukaan ukkosen väkeä saa, jos seisoo alasti ulkona, ja joka kerta kun ukkonen lyö, kääntyy ympäri vasemman kantapään kautta. Sitten siitä kuopasta, missä on pyöritellyt jalkaansa otetaan multaa, luetaan loitsu ja vuollaan puukolla kultaesineestä pieniä kultalastuja tilalle. Sitä multaa kannetaan sitten mukana tulikupissa, ja sen mukana tulee ukkosen väki.


title: Ukkosen väki

text: Toinen tapa saada ukkosen väkeä on mennä ukkosella kalliolle. Kallionkolossa olevaan vesilammikkoon isketään kipinöitä tulusraudalla. Luetaan loitsu, jossa vedotaan Ukko ylijumalaan. Lammikon reunasta vuollaan kallionmuruja, kääritään ne puhtaaseen riepuun ja vuollaan hopeaa tilalle. Sitä riepumyttyä pidetään sitten mukana sairaita parannettaessa.


Taitoluistelun maailmanmestaruuskilpailut on Kansainvälisen luisteluliiton (, ISU) vuosittain järjestämä urheilutapahtuma, jossa kilpaillaan kolmessa taitoluistelun osalajissa, naisten ja miesten yksinluistelussa, pariluistelussa ja jäätanssissa.